open-index/open-wikipedia-markdown huggingface dataset:
เฮนุตเซน

**เฮนุตเซน** เป็นพระนามของพระมเหสีและสมเด็จพระราชินีของราชวงศ์อียิปต์โบราณที่อาศัยและปกครองในช่วงราชวงศ์ที่สี่ ของยุคราชอาณาจักรเก่า พระองค์เป็นพระมเหสีพระองค์ที่สองหรือสามของฟาโรห์คูฟู และพระศพอาจจะถูกฝังอยู่ที่กีซา

## ชีวประวัติ

### พระชนม์ชีพ
ไม่ค่อยมีใครรู้จักเกี่ยวกับพระชนม์ชีพของพระองค์ นักวิชาการบางคนเชื่อว่าพระองค์เป็นพระราชธิดาของฟาโรห์สเนฟรู แต่ข้อมูลนี้ไม่เป็นที่ยอมรับโดยทั่วไป ซึ่งชื่อดังกล่าวจะระบุว่าพระองค์เป็นเจ้าหญิง เอกสารเดียวที่อธิบายว่าพระองค์เป็นเจ้าหญิงคือ แผ่นหินสลักที่มีชื่อเสียงจากราชวงศ์ที่ 26 เป็นบันทึกที่ระบุโดยนักวิชาการในปัจจุบันเป็นของปลอมโดยนักบวช ทำให้ข้อมูลเกี่ยวกับสถานะเป็นเจ้าหญิงเฮนุตเซนยังคงเป็นปริศนา แต่พระองค์ได้รับการพิสูจน์แล้วว่าเป็นพระมเหสีของฟาโรห์

### พระโอรสและธิดา
พระองค์เป็นที่รู้กันว่าได้ให้ประสูติอย่างน้อยสองเจ้าชาย จะมีเจ้ามีคูฟูคาฟ กับเจ้าชายมินคาฟ ซึ่งเจ้าชายคูฟูคาฟไม่ใช่พระองค์เดียวกับฟาโรห์คาเฟร พระนางเฮนุตเซนเป็นมารดาของฟาโรห์คาเฟรด้วย พระโอรสทั้งหมดของพระองค์ถูกฝังไว้ที่กิซ่า ที่ฝังพระศพของคูฟูคาฟอยู่ในมาสตาบาที่ถูกทำลายในช่วงยุคของราชอาณาจักรกลาง เพื่อที่จะสร้างเทวสถานของเทพีไอซิส

## สุสานที่ฝังพระศพ
พระองค์อาจถูกฝังอยู่ในพีระมิด จี 1-ซี เชื่อกันว่าปิรามิดแห่งนี้ไม่ได้เป็นส่วนหนึ่งของปิรามิดของฟาโรห์คูฟู แต่ภายหลังได้เพิ่มไว้เนื่องจากด้านทิศใต้ของมันไม่สอดคล้องกับที่ของมหาพีระมิด ในความเป็นจริงด้านใต้ของพีระมิดสอดคล้องกับสุสานมาสตาบาของคูฟูคาฟที่อยู่ใกล้เคียง นอกจากนี้เชื่อว่าเจ้าชายคูฟูคาฟอาจจะเป็นพระองค์เดียวกันกับฟาโรห์คาเฟร และสร้างคาเฟร จี 1-ซี เป็นหลุมฝังศพของพระมารดา และพีระมิด จี 1-ซี ถูกระบุว่าเป็นปิรามิดที่ยังไม่เสร็จซึ่งสร้างขึ้นโดยรีบร้อน

## อ้างอิง

หมวดหมู่:ราชินีแห่งอียิปต์โบราณ
ฟูจิวาระ โนะ โคเรจิกะ

**ฟูจิวาระ โนะ โคเรจิกะ** (, 974 – 14 กุมภาพันธ์ 1010) บุตรชายคนที่ 2 ของ *[[เซ็สโซ]]* ฟุจิวะระ โนะ มิชิตะกะ เป็น คุเงียว หรือชนชั้นสูงและขุนนางในช่วง ยุคเฮอัง มารดาของเขาคือ ทะกะชินะ โนะ ทะกะโกะ

หมวดหมู่:ขุนนางญี่ปุ่น
หมวดหมู่:บุคคลในยุคเฮอัง
หมวดหมู่:ตระกูลฟูจิวาระ
พระเจ้าซัมกึนแห่งแพ็กเจ

**พระเจ้าซัมกึน** (, 465 – 479, ครองราชย์ 477 – 479) พระราชาลำดับที่ 23 แห่ง อาณาจักรแพ็กเจ หนึ่งใน สามก๊กแห่งเกาหลี พระองค์เป็นพระราชโอรสองค์ใหญ่ใน พระเจ้ามุนจู พระราชาลำดับที่ 22
แผ่นดินไหวในจังหวัดบันเติน พ.ศ. 2561

**แผ่นดินไหวในจังหวัดบันเติน พ.ศ. 2561** เมื่อวันที่ 23 มกราคม พ.ศ. 2561 เวลา 13.34:50 น. ตามเวลาอินโดนีเซียตะวันตก (06:34:54 ตามเวลาสากลเชิงพิกัด) แผ่นดินไหวเกิดขึ้นที่เกาะชวา ประเทศอินโดนีเซีย ใกล้อำเภอเลอบัก แผ่นดินไหวมีขนาด 6.0  ระดับความลึกประมาณ 40 กิโลเมตร ระดับความแรงอยู่ในระดับ V (''ปานกลาง'') แผ่นดินไหวนี้ได้จัดอยู่ในหมวดหมู่ "แผ่นดินไหวขนาดปานกลางแต่อยู่ในระดับลึก"

แผ่นดินไหวในครั้งนี้มีเมืองได้รับแรงสั่นสะเทือน 5 แห่ง ได้แก่ จังหวัดลัมปุง, จังหวัดบันเติน, จังหวัดชวาตะวันตก, จังหวัดชวากลาง และจาการ์ตา จาการ์ตาเป็นเมืองที่ได้รับแรงสั่นสะเทือนมากที่สุดกว่าเมืองอื่น ตามพลังของรอยเลื่อนอินโด-ออสเตรเลียนไม่สามารถให้แรงสั่นสะเทือนได้มากมายขนาดนั้น มีผู้เสียชีวิต 2 คนจากแผ่นดินไหวในครั้งนี้

## ผลกระทบ
มีรายงานว่าทรัพย์สินได้รับความเสียหายในจังหวัดบันเตินและจังหวัดชวาตะวันตก มีบ้านเรือนในเลอบักได้รับความเสียหาย 2,760 หลังคา และในซูกาบูมี 3,669 หลังคา ตามลำดับ มีผู้เสียชีวิต 2 คนเนื่องจากหัวใจวาย และอีก 35 คนได้รับบาดเจ็บ ศาลากลางนครเดอปกก็ได้รับความเสียหายจากแผ่นดินไหวด้วย

## อ้างอิง

บันเติน 2561
บันเติน 2561
เวอร์ดามัยซิน

**เวอร์ดามัยซิน** () เป็นยาปฏิชีวนะชนิดหนึ่งในกลุ่มอะมิโนไกลโคไซด์ ซึ่งถูกสร้างจากกระบวนการหมักของเชื้อแบคทีเรียสายพันธุ์ *[[Micromonospora grisea]]*

## อ้างอิง

หมวดหมู่:อะมิโนไกลโคไซด์
หมวดหมู่:ยาปฏิชีวนะ
หมวดหมู่:ยาปฏิชีวนะที่ออกฤทธิ์ยับยั้งการสังเคราะห์โปรตีน
แอสโตรมัยซิน

**แอสโตรมัยซิน** () หรือเป็นที่นิยมเรียกกันในบทความทางวิชาการอีกชื่อหนึ่งคือ **ฟอร์ทิมัยซิน เอ/บี** (Fortimicin A/B) เป็นยาปฏิชีวนะชนิดหนึ่งในกลุ่มอะมิโนไกลโคไซด์ สังเคราะห์ได้กระบวนการหมักของแบคทีเรีย *Micromonospora olivasterospora* (หรืออาจเรียกอีกชื่อหนึ่งด้วยการเพิ่มอักษร **o** ใน oliv**o**asterospora)

## อ้างอิง

หมวดหมู่:อะมิโนไกลโคไซด์
หมวดหมู่:ยาปฏิชีวนะ
หมวดหมู่:ยาปฏิชีวนะที่ออกฤทธิ์ยับยั้งการสังเคราะห์โปรตีน
แยกอุภัยเจษฎุทิศ

**แยกอุภัยเจษฎุทิศ** [อุ-ไพ-เจด-สะ-ดุ-ทิด] เป็นทางแยกหนึ่งในพื้นที่แขวงสวนจิตรลดา เขตดุสิต กรุงเทพมหานคร เป็นสี่แยกจุดตัดกันระหว่างถนนราชวิถี กับถนนสวรรคโลก โดยมีทางรถไฟสายเหนือ, สายตะวันออก และสายใต้ตัดผ่าน 

ชื่อ "อุภัยเจษฎุทิศ" มาจากชื่อของสะพานอุภัยเจษฎุทิศที่ตั้งอยู่บนถนนราชวิถี ซึ่งแต่เดิมเป็นสะพานข้ามทางรถไฟเชื่อมถนนซางฮี้ (ถนนราชวิถี) บริเวณพระราชวังดุสิต มีที่มาจากการที่พระบาทสมเด็จพระจุลจอมเกล้าเจ้าอยู่หัวมีพระราชดำริให้สร้างขึ้น เนื่องในวโรกาสที่สมเด็จพระมหิตลาธิเบศร อดุลยเดชวิกรม พระบรมราชชนก ขณะทรงดำรงพระอิสริยยศ สมเด็จพระเจ้าลูกยาเธอ เจ้าฟ้ามหิดลอดุลยเดช กรมขุนสงขลานครินทร์ มีพระชนมายุครบ 18 พรรษา เท่ากับพระบรมเชษฐาสองพระองค์ คือ สมเด็จพระบรมโอรสาธิราช เจ้าฟ้ามหาวชิรุณหิศ สยามมกุฎราชกุมาร และสมเด็จพระเจ้าบรมวงศ์เธอ เจ้าฟ้าสมมติวงศ์วโรทัย กรมขุนศรีธรรมราชธำรงฤทธิ์ ซึ่งได้เสด็จสวรรคตไปก่อนหน้านั้นด้วยพระชนมายุ 18 พรรษา พระบาทสมเด็จพระจุลจอมเกล้าเจ้าอยู่หัวทรงพระกรุณาโปรดเกล้าฯ ให้กรมสุขาภิบาลสร้างสะพานแห่งนี้ขึ้นเพื่ออุทิศส่วนพระราชกุศล พระราชทานแก่เจ้าฟ้าทั้งสองพระองค์ และโปรดเกล้าฯ ให้สมเด็จพระเจ้าลูกยาเธอ เจ้าฟ้ามหิดลอดุลยเดช กรมขุนสงขลานครินทร์ เสด็จทรงเปิดสะพานเมื่อวันที่ 9 มกราคม พ.ศ. 2452 พร้อมกับพระราชทานนามว่า "สะพานอุภัยเจษฎุทิศ" แปลว่า "สะพานที่อุทิศแด่พระเชษฐาสองพระองค์" [ในลักษณะคล้ายกับสะพานชมัยมรุเชษฐ์]  ต่อมาภายหลัง สะพานอุภัยเจษฎุทิศได้ถูกรื้อถอนไป ทางการจึงได้นำชื่ออุภัยเจษฎุทิศมาเป็นชื่อของสี่แยกนี้  ภายหลัง ในปี พ.ศ. 2545 ได้มีการสร้างสะพานอุภัยเจษฎุทิศขึ้นมาใหม่ แต่เป็นการสร้างราวสะพานริมถนนตามแนวของสะพานเดิม

## อ้างอิง

## แหล่งข้อมูลอื่น
*

อุภัยเจษฎุทิศ
อุภัยเจษฎุทิศ
อุภัยเจษฎุทิศ
หมวดหมู่:โบราณสถานในเขตดุสิต
ถนนสวรรคโลก

[thumb|300px|ถนนสวรรคโลก บริเวณ[ที่หยุดรถไฟยมราช]]

**ถนนสวรรคโลก** () เป็นถนนสายหนึ่งในพื้นที่เขตดุสิต กรุงเทพมหานคร มีจุดเริ่มต้นที่แยกยมราช จุดตัดกับ ถนนหลานหลวง ถนนพิษณุโลก และถนนเพชรบุรี ผ่านแยกเสาวนี จุดตัดกับถนนศรีอยุธยา จากนั้นทอดผ่านแยกอุภัยเจษฎุทิศ จุดตัดกับถนนราชวิถี ทอดผ่านแยกสวรรคโลก จุดตัดกับถนนสุโขทัย และไปสิ้นสุดลงที่แยกสามเสน จุดตัดระหว่างถนนเทอดดำริ และถนนนครไชยศรี

เดิมมีชื่อว่า "ถนนสิ้ว" (อักษรจีน: 寿 *หรือสะกด ซิ่ว*) ซึ่งมีความหมายถึง "อายุยั่งยืน" อันมาจากชื่อเครื่องลายครามของจีนที่เป็นรูปผลท้อหรือต้นสน ที่เป็นที่นิยมสะสมและครอบครองกันในรัชสมัยพระบาทสมเด็จพระจุลจอมเกล้าเจ้าอยู่หัว และนิยมนำมาตั้งชื่อเป็นชื่อถนนหรือสถานที่ต่าง ๆ ในยุคนั้น โดยเป็นถนนที่ตัดจากสะพานยมราชไปจรดคลองสามเสน ขนานไปกับเส้นทางรถไฟ ต่อมารัชสมัยพระบาทสมเด็จพระมงกุฎเกล้าเจ้าอยู่หัว ได้มีประกาศของกระทรวงนครบาล โดยเจ้าพระยายมราช (ปั้น สุขุม) เป็นเสนาบดี ลงวันที่ ๑๖ กุมภาพันธ์ ๒๔๖๒ ให้เปลี่ยนชื่อถนนรอบพระราชวังสวนดุสิตที่ได้ชื่อตามเครื่องลายครามจีน 15 สาย หนึ่งในนั้นคือ ถนนสิ้ว ได้เปลี่ยนชื่อมาเป็น "ถนนสวรรคโลก" ตามพระนามของสมเด็จพระเจ้าบรมวงศ์เธอ เจ้าฟ้าเยาวมาลย์นฤมล กรมขุนสวรรคโลกลักษณวดี พระธิดาพระองค์หนึ่งในพระบาทสมเด็จพระจุลจอมเกล้าเจ้าอยู่หัว

สถานที่สำคัญที่ถนนสวรรคโลกตัดผ่าน คือ พระตำหนักจิตรลดารโหฐาน และสถานีรถไฟจิตรลดา อันเป็นสถานีรถไฟที่สร้างขึ้นสำหรับพระบาทสมเด็จพระเจ้าอยู่หัว และพระบรมวงศานุวงศ์ เมื่อมีการเสด็จฯ ทางรถไฟโดยเฉพาะ รวมถึงอาจใช้เป็นสถานที่ต้อนรับพระราชอาคันตุกะในบางโอกาส มีอาคารสถานีที่สร้างด้วยสถาปัตยกรรมที่สวยงาม

## อ้างอิง

## แหล่งข้อมูลอื่น
*

สวรรคโลก
สวรรคโลก
หมวดหมู่:สถานที่ที่ตั้งชื่อตามพระนามของพระบรมวงศานุวงศ์ไทย
คิม คย็อง-รัน

**คิม คย็อง-รัน** () เป็นนักแสดง และผู้ดำเนินรายการชาวเกาหลีใต้ที่มีชื่อเสียงจากรายการ **[[สปันจ์ ฉลาดสุดสุด]]**

## ผลงานทางรายการโทรทัศน์
* พิธีกรรายการ สปันจ์ ฉลาดสุดสุด (2011)
* ร่วมรับเชิญในรายการ The Genius (2013)
* ร่วมรับเชิญในรายการ The Genius: Final Game (2015)

## แหล่งข้อมูลอื่น
*
*
*
สมาคมปืนเล็กยาวแห่งชาติ

**สมาคมปืนเล็กยาวแห่งชาติอเมริกา** (, ชื่อย่อ: NRA) เป็นองค์กรไม่แสวงหาผลกำไรของสหรัฐที่สนับสนุนสิทธิปืน ก่อตั้งในปี 1871 และแจ้งความสมาชิกเกี่ยวกับร่างกฎหมายที่เกี่ยวข้องกับอาวุธปืนตั้งแต่ปี 1934 และวิ่งเต้นโดยตรงทั้งให้ผ่านและไม่ให้ผ่านกฎหมายตั้งแต่ปี 1975 ถูกเรียกว่าเป็นองค์กรสิทธิพลเมืองเก่าแก่ที่สุดที่ยังดำเนินการอยู่และ "องค์กรวิ่งเต้นใหญ่สุดและมีเงินทุนมากที่สุดในสหรัฐฯ"

เดิมก่อตั้งเพื่อส่งเสริมการแม่นปืน (marksmanship) ซึ่งปืนเล็กยาว NRA สมัยใหม่ยังสอนความสามารถและความปลอดภัยทางอาวุธปืน องค์กรฯ ยังจัดพิมพ์นิตยสารหลายฉบับและสนับสนุนงานการแข่งขันแม่นปืนต่าง ๆ ข้อมูลของ NRA กล่าวว่า ในเดือนพฤษภาคม 2013 มีสมาชิกเกิน 5 ล้านคน

ผู้สังเกตการณ์และสมาชิกรัฐสภามอง NRA ว่าเป็นกลุ่มวิ่งเต้นที่ทรงอิทธิพลที่สุดสามอันดับแรกในกรุงวอชิงตัน ดี.ซี. สถาบัน NRA เพื่อการกระทำทางกฎหมาย (NRA-ILA) เป็นฝ่ายวิ่งเต้นขององค์กรฯ ซึ่งจัดการคณะกรรมการการกระทำทางการเมือง กองทุนชัยชนะทางการเมือง (Political Victory Fund) ตลอดประวัติศาสตร์ขององค์การฯ ได้มีอิทธิพลต่อการเสนอกฎหมาย เข้าร่วมหรือริเริ่มคดีความ และสนับสนุนหรือคัดค้านผู้สมัครตำแหน่งทางการเมืองหลายคน

NRA ถูกวิจารณ์ทั้งจากกลุ่มสนับสนุนการควบคุมปืนและสิทธิปืน นักวิจารณ์ทางการเมืองและนักการเมือง ผู้วิจารณ์จัดระเบียบเก่าแก่สุดของ NRA ได้แก่ กลุ่มสนับสนุนการควบคุมปืน เบรดีแคมเปญ แนวร่วมหยุดความรุนแรงจากปืน และศูนย์นโยบายความรุนแรง

## อ้างอิง


หมวดหมู่:องค์การที่ก่อตั้งในปี พ.ศ. 2414
หมวดหมู่:องค์การวิ่งเต้น
หมวดหมู่:องค์การเกี่ยวกับอาวุธปืน
หมวดหมู่:องค์การไม่แสวงหาผลกำไร
หมวดหมู่:กลุ่มสนับสนุนสิทธิปืนในสหรัฐ
อนุภูมิภาค

**อนุภูมิภาค**เป็นส่วนหนึ่งของภูมิภาคหรือทวีปที่ใหญ่กว่า และปกติยึดตำแหน่ง ปกติใช้จุดทิศหลักเช่นเหนือหรือใต้ เพื่อนิยามภูมิภาคย่อย

## อนุภูมิภาคของสหประชาชาติ
[thumb|350px|right|[แผนโลกของสหประชาชาติ สร้างโดยกองสถิติแห่งสหประชาชาติ เพื่อความสอดคล้องทางสถิติและความสะดวก ประเทศหรือพื้นที่หนึ่งจะแสดงในภูมิภาคเดียวเท่านั้น]]
กองสถิติของสหประชาชาติรับผิดชอบการเก็บรวบรวม ประมวลผลและเผยแพร่สารสนเทศสถิติของสหประชาชาติ ในปี 2542 องค์การฯ พัฒนาระบบภูมิภาคมหภูมิศาสตร์ อนุภูมิภาคและกลุ่มเศรษฐกิจเลือกอื่นเพื่อรายงานความก้าวหน้าสู่การบรรลุเป้าหมายการพัฒนาสหัสวรรษทั่วโลก กองสถิติเหล่านี้มีการทบวนเพื่อความมุ่งหมายทางสถิติและใช้ดำเนินการวิเคราะห์ทางสถิติ 

UN ว่า การมอบหมายประเทศหรือพื้นที่เข้ากับการจัดกลุ่มดังนี้เป็นไปเพื่อความสะดวกทางสถิติ และไม่ได้ส่อการสันนิษฐานใด ๆ เกี่ยวกับการรวมกันทางการเมืองหรือการรวมกันทางอื่นของประเทศหรือดินแดน

## อ้างอิง

หมวดหมู่:ภูมิศาสตร์การเมือง
หมวดหมู่:ภูมิศาสตร์มนุษย์
ออแลกซันดร์ ซินแชนกอ

**ออแลกซันดร์ วอลอดือมือรอวึช ซินแชนกอ** (; เกิด 15 ธันวาคม ค.ศ. 1996) เป็นนักฟุตบอลชาวยูเครน ปัจจุบันเล่นในตำแหน่งกองกลางให้แก่น็อตติ้งแฮม ฟอเรสต์ และทีมชาติยูเครน และยังสามารถเล่นในตำแหน่งวิงแบ็กได้อีกด้วย

## รางวัล
#### แมนเชสเตอร์ซิตี
*พรีเมียร์ลีก: 2017–18, 2018–19
*อีเอฟแอลคัพ: 2017–18, 2018–19

## อ้างอิง

## แหล่งข้อมูลอื่น
*Profile at Official FFU Site  (Ukr)
*Career summary by the Russian Premier League 
*
*

หมวดหมู่:กองกลางฟุตบอล
หมวดหมู่:นักฟุตบอลชาวยูเครน
หมวดหมู่:นักฟุตบอลทีมชาติยูเครน
หมวดหมู่:ผู้เล่นในเอเรอดีวีซี
หมวดหมู่:ผู้เล่นสโมสรฟุตบอลแมนเชสเตอร์ซิตี
หมวดหมู่:ผู้เล่นสโมสรฟุตบอลอาร์เซนอล
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในฟุตบอลชิงแชมป์แห่งชาติยุโรป 2016
หมวดหมู่:ผู้เล่นในฟุตบอลชิงแชมป์แห่งชาติยุโรป 2020
หมวดหมู่:ผู้เล่นในฟุตบอลชิงแชมป์แห่งชาติยุโรป 2024
หมวดหมู่:บุคคลจากแคว้นฌือตอมือร์
พิธีปิดโอลิมปิกฤดูหนาว 2018

**พิธีปิดการแข่งขัน[[โอลิมปิกฤดูหนาว 2018]]** กำหนดจัดขึ้นในวันที่ 25 กุมภาพันธ์ พ.ศ. 2561 เวลา 20.00 น. ตามเวลามาตรฐานเกาหลี ณ สนามกีฬาโอลิมปิกพย็องชัง ซึ่งสร้างเพื่อจัดพิธีการในโอลิมปิกและพาราลิมปิกโดยเฉพาะ และจะรื้อถอนเมื่อการแข่งขันพาราลิมปิกเสร็จสิ้น ซึ่งมีมุน แจ-อิน ประธานาธิบดีเกาหลีใต้ เป็นประธานในพิธี

## รายการ
### พิธีต้อนรับ
*Jang Sa-ik ขับร้องเพลงชาติสาธารณรัฐเกาหลี ร่วมกับคณะเด็กจากจังหวัดคังว็อน
*Yang Tae-Hwan แสดงในบทเพลงสี่ฤดู ท่อนฤดูหนาว
*วง Jambinai แสดงในเพลง Time of Extinction ร่วมกับคณะดนตรีโกมังกู

### การเดินขบวนนักกีฬา

## อ้างอิง

หมวดหมู่:โอลิมปิกฤดูหนาว 2018
หมวดหมู่:พิธีปิดโอลิมปิก
ถนนดินสอ

**ถนนดินสอ** () เป็นถนนเส้นหนึ่งในพื้นที่เกาะรัตนโกสินทร์ เขตพระนคร กรุงเทพมหานคร มีลักษณะเป็นเส้นตรงตลอดทั้งสาย มีจุดเริ่มต้นที่วงเวียนเสาชิงช้าที่ถนนบำรุงเมือง บริเวณหน้าเทวสถานโบสถ์พราหมณ์ และทอดยาวออกไปยังถนนราชดำเนินกลางผ่านอนุสาวรีย์ประชาธิปไตย ไปสิ้นสุดลงที่แยกสะพานวันชาติ เชิงสะพานเฉลิมวันชาติ โดยมีถนนที่ตรงต่อเนื่องต่อไปคือถนนประชาธิปไตย รวมความยาวทั้งสิ้น 850 เมตร

ถนนดินสอ เป็นถนนที่สร้างขึ้นในรัชสมัยรัชกาลที่ 5 เหตุที่ได้ชื่อว่า "ดินสอ" เนื่องจากแถบนี้ในช่วงกรุงศรีอยุธยา ผู้คนที่อาศัยอยู่ที่นี่มีอาชีพทำดินสอและกระดาษ จนได้ชื่อว่า "ย่านป่าดินสอ"  ปรากฏเป็นหลักฐานในเอกสารจากหอหลวง เรื่องคำให้การขุนหลวงวัดประดู่ ความว่า *"ย่านป่าดินสอ ริมวัดพระงาม มีร้ายขายดินสอศิลาอ่อนแก่ แลดินสอขาวเหลือง ดินสอดำ ชื่อตลาดบ้านดินสอ"*

จนล่วงมาถึงยุคต้นกรุงรัตนโกสินทร์ อาชีพทำดินสอของผู้คนแถบนี้ก็ยังคงอยู่ และถูกเรียกว่า "ย่านดินสอ" หรือ "บ้านดินสอ" ต่อมามีการสร้างถนนขึ้นเมื่อปี พ.ศ. 2441 เพื่อขยายเส้นทางสัญจรในพื้นที่พระนคร จึงได้ชื่อว่า "ถนนดินสอ" ตราบจนปัจจุบัน แต่อาชีพทำดินสอไม่หลงเหลืออยู่อีกแล้ว

ถนนดินสอ ในปัจจุบัน เป็นแหล่งรวมร้านอาหารที่ขึ้นชื่อหลายร้านเช่นเดียวกับถนนที่อยู่ใกล้เคียง เช่น ถนนตะนาว, ถนนมหรรณพ, ถนนแพร่งภูธร, ถนนแพร่งนรา  มีอาหารหลากหลายชนิด เช่น อาหารตามสั่ง, อาหารไทย, ข้าวแกง, โจ๊ก, นมสดและขนมปังปิ้ง, ข้าวมันไก่, เป็ดย่าง, เย็นตาโฟ, ขนมหวาน, ถั่วคั่ว, โบ๊กเกี้ย และขนมไทย เป็นต้น

## รายชื่อทางแยก

## อ้างอิง

## แหล่งข้อมูลอื่น
* 
*

ดินสอ
ดินสอ
มีนาคม พ.ศ. 2561

**มีนาคม พ.ศ. 2561** เป็นเดือนที่ 3 ของปี พ.ศ. 2561 วันแรกของเดือนเป็นวันพฤหัสบดี วันสุดท้ายของเดือนเป็นวันเสาร์

## [[สถานีย่อย:เหตุการณ์ปัจจุบัน]]

หมวดหมู่:มีนาคม
*
เจ้าชายปีแยร์ ดยุกแห่งวาเลนตินัว

**เจ้าชายปีแยร์ ดยุกแห่งวาเลนตินัว** (; พระนามตอนประสูติ: เคานต์ปีแยร์ มารี ซาเวียร์ ราฟาเอล อันโทเนีย ไมเชอ เดอ โปลีเนียค ()) เป็นพระราชบิดาในเจ้าชายแรนีเยที่ 3 องค์อธิปัตย์แห่งโมนาโก

## พระประวัติ
เจ้าชายปีแยร์ ทรงมีพระนามเดิมว่า เคานต์ปีแยร์ เดอ โปลีเนียค ประสูติเมื่อวันที่ 24 ตุลาคม พ.ศ. 2438 เป็นโอรสของเคานต์แม็กเซียน เดอ โปลีเนียค และ ซูซานนา เดอ ลา ทอรี วา มีเลอร์ โดยเขาเป็นหลานชายของนักการเมืองฝรั่งเศส โดยต่อมาเขาทำงานในด้านของศิลปะดนตรีและวัฒนธรรมของโมนาโก และเป็นคณะกรรมการโอลิมปิกอีกด้วย 
## เษกสมรส
พระองค์ทรงเษกสมรสกับเจ้าหญิงชาร์ลอตต์ ดัชเชสแห่งวาเลนตินัว พระราชธิดานอกสมรสเพียงพระองค์เดียวของเจ้าชายหลุยส์ที่ 2 องค์อธิปัตย์แห่งโมนาโก เมื่อวันที่ 18 มีนาคมตามศาสนา และวันที่ 19 มีนาตม พ.ศ. 2463 เป็นพระราชพิธีตามพระราชอัธยาศัย โดยเจ้าชายหลุยส์ โดยรับพระราชทานพระอิสริยยศให้เป็น เจ้าชายแห่งโมนาโก ดยุกแห่งวาเลนตินัว และเป็นพระราชวงศ์กรีมัลดี ทั้ง 2 มีพระราชบุตรดังนี้
#เจ้าหญิงอองตัวแนตแห่งโมนาโก
#เจ้าชายแรนีเยที่ 3 องค์อธิปัตย์แห่งโมนาโก

โดยชีวิตเษกสมรสของทั้ 2 ไม่ได้มีความสุขเลย โดยพระองค์ได้ไปพบรักใหม่กับพยาบาลชาวอิตาลี ทั้ง 2 ทรงหย่าเมื่อวันที่ 18 กุมภาพันธ์ พ.ศ. 2476 ซึ่งบางแห่งเล่ากันว่า เป็นเพราะพระราชประสงค์ของเจ้าชายหลุยส์ที่ 2 ที่ทรงมีข้อแม้ว่าหากทรงหย่า ก็จะไม่ปลดออกจากพระอิสริยยศ เจ้าชายปีแยร์จึงทรงยอม
## สิ้นพระชนม์

พระองค์สิ้นพระชนม์เมื่อวันที่ 10 พฤศจิกายน พ.ศ. 2507 โดยพระโรคมะเร็ง ในโรงพยาบาลกลางกรุงปารีส สิริพระชันษา 69 ชันษา
โดยนิตยาสารของฝรั่งเศสได้เผยแพร่ข่าวพระศพของเจ้าชายว่า **ในงานพระศพของพระองค์นั้นได้รับการถวายพระเกียรติอย่างมาก และตามประเพณีอย่างถูกต้องและสง่างาม**

## พระอิสริยยศ
* **24 October 1895 – 18 March 1920:** Count Pierre de Polignac (เคานต์ ปีแยร์ เดอ โปลีเนียค)
* **18 March 1920 – 20 March 1920:** Pierre Grimaldi (ปีแยร์ กรีมัลดี)
* **20 March 1920 – 1 August 1922:** *His Serene Highness* Prince Pierre of Monaco, Duke of Valentinois (ฮิสเซอรีนไฮเนส เจ้าชายปีแยร์แห่งโมนาโก ดยุกแห่งวาเลนตินัว)
* **1 August 1922 – 10 November 1964:** *His Serene Highness* Prince Pierre of Monaco (ฮิสเซอรีนไฮเนส เจ้าชายปีแยร์แห่งโมนาโก)
## เครื่องราชอิสริยาภรณ์
* : Grand Cross of the Order of Saint-Charles
* : เครื่องอิสริยาภรณ์เลฌียงดอเนอร์ชั้นกร็องตอฟีซีเย
* : เครื่องอิสริยาภรณ์คุณธรรมแห่งสาธารณรัฐอิตาลีชั้นกางเขนใหญ่

## อ้างอิง

## ข้อมูล
*

## แหล่งข้อมูลอื่น

หมวดหมู่:ราชวงศ์กรีมัลดี
หมวดหมู่:ขุนนางเม็กซิโก
กีฬาเคอร์ลิงในโอลิมปิกฤดูหนาว

**กีฬา[[เคอร์ลิง]]** ได้รับการบรรจุเป็นกีฬาที่แข่งขันในโอลิมปิกฤดูหนาว ในปี 1924 (พ.ศ. 2468) ณ เมืองชามอนี เป็นครั้งแรก แต่การแข่งขันไม่ได้ถูกพิจารณาผลการแข่งขันจากคณะกรรมการโอลิมปิกสากล จนกระทั่งในปี 2006 (พ.ศ. 2549) กีฬาเคอร์ลิงเคยเป็นกีฬาสาธิตในปี 1932 (พ.ศ. 2476), 1988 (พ.ศ. 2531) และ1992 (พ.ศ. 2535) จนกระทั่งได้ถูกบรรจุอย่างเป็นทางการในปี 1998 (พ.ศ. 2541) ณ เมืองนะงะโนะ

ในปัจจุบันกีฬาเคอร์ลิงในโอลิมปิกฤดูหนาวได้จัดการแข่งขันทั้งหมด 3 รายการ อาทิ ทีมชาย, ทีมหญิง และทีมผสม ซึ่งทีมชาย และทีมหญิง ได้ถูกบรรจุตั้งแต่แรกเริ่ม แต่ทีมผสมนั้นเพิ่งจะถูกบรรจุในโอลิมปิกฤดูหนาว 2018 (พ.ศ. 2561) ซึ่งได้ถูกรับรองจากคณะกรรมการโอลิมปิกสากลในปี ค.ศ. 2015 (พ.ศ. 2558) หลังจากที่ถูกปฏิเสธไปในการบรรจุเข้าแข่งขันในโอลิมปิกฤดูหนาว 2010 (พ.ศ. 2553) 

นอกจากนี้ยังมีกีฬาที่คล้ายคลึงกับเคอร์ลิง อย่าง กีฬาสต็อกน้ำแข็ง หรือเคอร์ลิงบาวาเรียน (*Eisstockschießen* ในภาษาเยอรมัน) ซึ่งเป็นกีฬาสาธิตในปี 1936 และ1964
## ประเทศที่เข้าร่วม
### ทีมชาย

;หมายเหตุ: ในปี 1924 มีทีมที่เข้าร่วมแค่ 3 ทีม

### ทีมหญิง

### คู่ผสม

## ตารางเหรียญ

## สรุปเหรียญรางวัล
### ทีมชาย

### ทีมหญิง

### คู่ผสม

## ดูเพิ่ม
*กีฬาวีลแชร์เคอร์ลิงในพาราลิมปิกฤดูหนาว
*กีฬาสต็อกน้ำแข็งในโอลิมปิกฤดูหนาว

## อ้างอิง

โอลิมปิกฤดูหนาว
*
ค
ซาไดจิง

**ซาไดจิง** ( *Sadaijin*; "มหาเสนาบดีฝ่ายซ้าย") เป็นตำแหน่งราชการในญี่ปุ่นปลายยุคนาระและยุคเฮอัง ปรากฏครั้งในประมวลกฎหมายอาซูกะคิโยมิฮาระ ฉบับ ค.ศ. 689 โดยเป็นส่วนหนึ่งของหน่วยงานกลางที่เรียก ไดโจกัง ซึ่งช่วงแรกประกอบด้วยเสนาบดีสามคน คือ ไดโจไดจิง (อัครมหาเสนาบดี), ซาไดจิง (มหาเสนาบดีฝ่ายซ้าย), และอูไดจิง (มหาเสนาบดีฝ่ายขวา) ต่อมา ได้รับการรวมไว้ในประมวลกฎหมายไทโฮ ฉบับ ค.ศ. 702

ซาไดจิงเป็นมหาเสนาบดีชั้นสูง มีหน้าที่ควบคุมดูแลราชการงานเมืองทั้งปวงกับอูไดจิงซึ่งเป็นตำแหน่งรองลงมา แต่ซาไดจิงกับอูไดจิงก็เป็นรองไดโจไดจิงอีกทอดหนึ่ง

ตำแหน่งซาไดจิง และตำแหน่งอื่น ๆ ในโครงสร้างไดโจกัง ค่อย ๆ ลดอำนาจลงในช่วงคริสต์ศตวรรษที่ 10–11 เพราะตระกูลฟูจิวาระเข้ามากำกับการเมืองมากขึ้นเรื่อย ๆ กระทั่งปลายคริสต์ศตวรรษที่ 12 เมื่อตระกูลมินาโมโตะยึดอำนาจจากกลุ่มคูเงะ ตำแหน่งนี้ก็สิ้นอำนาจลงโดยสิ้นเชิง แต่ไม่ปรากฏแน่ชัดว่า มีการยุบเลิกระบบไดโจกังอย่างเป็นทางการไปก่อนยุคเมจิแล้วหรือไม่

## อ้างอิง

หมวดหมู่:ราชสำนักญี่ปุ่น
หมวดหมู่:การฟื้นฟูสมัยเมจิ
เฮเทเฟเรสที่ 2

**เฮเทเฟเรสที่ 2** ( 2590 -  2500 ปีก่อน ค.ศ.) เป็นสมเด็จพระราชินีและพระมเหสีแห่งอียิปต์โบราณในช่วงระยะเวลาของราชวงศ์ที่สี่แห่งอียิปต์โบราณ

## ชีวประวัติ
### ประสูติและพระประวัติ
พระนางเฮเทเฟเรสที่สอง อาจจะเป็นสมาชิกที่มีอายุยาวนานที่สุดพระองค์หนึ่งในราชวงศ์ที่สี่แห่งอียิปต์ พระองค์เป็นพระราชธิดาของฟาโรห์คูฟู และพระองค์ประสูติระหว่างรัชสมัยของพระอัยกาของพระองค์ ฟาโรห์สเนฟรู หรือในช่วงปีแรกๆ ของการครองราชย์ของพระบิดาของพระองค์ พระองค์ได้รับการตั้งพระนามตามพระอัยยิกาของพระองค์นามว่าพระนางเฮเตเฟอร์เรสที่หนึ่ง และพระมาตุฉาของเฮเตเฟอร์เรสที่หนึ่งก็มีพระนามว่าเฮเตเฟอร์เรส A ซึ่งพบพระนามในหลุมฝังศพของพระนางเมริตเตสที่หนึ่ง อาจจะบ่งชี้ว่าพระนางเมริตเตสที่หนึ่งเป็นพระมารดาของพระองค์

### การอภิเษกสมรส
ในช่วงรัชสมัยของฟาโรห์คูฟู พระองค์ทรงอภิเษกสมรสกับพระเชษฐาของพระองค์เจ้าชายกาวาบ ซึ่งพระองค์มีพระราชโอรสหรือธิดาอย่างน้อยหนึ่งพระองค์ หลังจากการสิ้นพระชนม์ของพระสวามีพระองค์แรกของพระองค์ พระองค์ก็ทรงอภิเษกสมรสกับพระเชษฐาอีกพระองค์หนึ่งนามว่า เจ้าชายดเจดีเฟร (ต่อมาเป็นฟาโรห์ดเจดีเฟร)

## พระโอรสและพระธิดา

### โอรสธิดากับกาวับ
*มินดเจเดฟ: พระชายาของพระองค์นามว่า คูฟูอังค์ สุสานของพระองค์อยู่ที่กีซา: จี 7760
*เมเรสอังค์ที่ 3: มเหสีของฟาโรห์คาเฟร

### โอรสธิดากับฟาโรห์ดเจดีเฟร
*เนเฟอร์เฮเตเพส

### อาจเป็นโอรสธิดากับกาวับ
*ดูอาเอนฮอร์  dwA n Hr (Manuel de Codage: *dwAnHr*) – พระศพฝังอยู่ที่ จี 7550
*คาเอมเซคเคม: พระชายานามว่า คา'อาเปอร์ kA a:p*r (Manuel de Codage: *kAapr*). พระศพอยู่ที่กีซา: จี 7660.

## อ้างอิง

หมวดหมู่:ราชินีแห่งอียิปต์โบราณ
โบทออฟอัส

"**โบทออฟอัส**" () เป็นเพลงของแร็ปเปอร์ชาวอเมริกัน บี.โอ.บี ออกจำหน่ายในวันที่ 22 พฤษภาคม ค.ศ. 2012 เป็นซิงเกิลที่สามจากสตูดิโออัลบั้มที่สอง *[[สเตรนจ์คลาวส์ (อัลบั้ม)|สเตรนจ์คลาวส์]]* (2012) เพลงมีนักร้องรับเชิญเป็นนักร้องนักแต่งเพลงแนวคันทรีป็อปชาวอเมริกัน เทย์เลอร์ สวิฟต์ ศิลปินแต่งเพลงร่วมกันกับแอมมาร์ มาลิก และโปรดิวเซอร์เพลงสองคนได้แก่ ดร.ลู้ก และเซอร์คัต เพลงเป็นแนวอัลเทอร์นาทิฟฮิปฮอป มีอิทธิพลของแนวคันทรีแร็ปและดับสเตป เนื้อเพลงมีอิทธิพลจากฮิปฮอปเสียดสีสังคม

"โบทออฟอัส" ได้รับเสียงวิพากษ์วิจารณ์ โดยนักวิจารณ์ยกย่องสวิฟต์ และบางคนกล่าวว่าเพลงคันทรีแร็ปนี้เป็นเพลงที่มีทำนองไพเราะและฟังติดหู เพลงเปิดตัวบนชาร์ตซิงเกิลออสเตรเลียที่อันดับ 46 เพลงขายได้ 143,000 หน่วยในสัปดาห์แรก ยอดขายมาพร้อมกับอัลบั้ม เพลงเปิดตัวที่อันดับ 18 บนชาร์ต''บิลบอร์ด''ฮอต 100 และเปิดตัวสูงสุดในสัปดาห์นั้น

## อ้างอิง

หมวดหมู่:ซิงเกิลในปี พ.ศ. 2555
หมวดหมู่:เพลงในปี พ.ศ. 2555
หมวดหมู่:เพลงของบี.โอ.บี
หมวดหมู่:เพลงของเทย์เลอร์ สวิฟต์
หมวดหมู่:เพลงที่ประพันธ์คำร้องโดยเทย์เลอร์ สวิฟต์
หมวดหมู่:เพลงการประท้วง
สตูร์เควิน

**สตูร์เควิน** (; ) เป็นทะเลสาบใหญ่เป็นอันดับ 5 ของประเทศสวีเดน มีเนื้อที่  ส่วนที่ลึกสุด ลึก  ตั้งอยู่ในเทศมณฑลเย็มต์ลันด์ มีแม่น้ำอินดัลเซ็ลเวินไหลลงทะเลสาบ ยังมีเกาะเฟรอเซินอยู่ในทะเลสาบ เมืองเอิสเตอชุนด์ตั้งอยูนอกชายฝั่งทิศตะวันออกของทะเลสาบ

กล่าวกันว่า ทะเลสาบสตูร์เควินเป็นที่อยู่อาศัยของสตูร์เควออูยือเริต สัตว์ประหลาดทะเลสาบ ซึ่งต่างจากสัตว์ประหลาดล็อกเนสส์ ที่แม้ในปัจจุบันหรือเมื่อก่อน ก็มีการรายงานข่าวว่ามีผู้คนพบเห็น

หมวดหมู่:ทะเลสาบในประเทศสวีเดน
ฟุตบอลลีกคัพ 2002 นัดชิงชนะเลิศ

**ฟุตบอลลีกคัพ 2002 นัดชิงชนะเลิศ** เป็นการแข่งขันระหว่างสโมสรฟุตบอลแบล็กเบิร์นโรเวอส์กับสโมสรฟุตบอลทอตนัมฮอตสเปอร์ ณ มิลเลนเนียมสเตเดียม  ที่คาร์ดิฟฟ์ เมื่อวันอาทิตย์ที่ 24 กุมภาพันธ์ 2002 โดยผลการแข่งขัน แบล็กเบิร์นเป็นฝ่ายเอาชนะไปได้ 2–1

ทอตนัมฮอตสเปอร์ต้องใส่ชุดแข่งขันสีเหลืองในรอบชิง เนื่องจากสีชุดเหย้าและเยือนของพวกเขา เป็นสีขาวและน้ำเงินตามลำดับ ซึ่งตรงกับสีชุดเหย้าของแบล็กเบิร์นโรเวอส์ ที่เป็นสีฟ้าสลับขาว

แบล็กเบิร์นได้ประตูขึ้นนำจากแม็ตต์ แจนเซ็น แต่คริสเตียน ซีเก ก็ยิงประตูตีเสมอให้กับสเปอร์ แต่สุดท้ายในนาทีที่ 68 แอนดรูว์ โคล ยิงประตูชัยให้กับแบล็กเบิร์น อันเนื่องมาจากความผิดพลาดของกองหลังสเปอร์

## เส้นทางสู่นัดชิงชนะเลิศ

## การแข่งขัน

## อ้างอิง

 

หมวดหมู่:อีเอฟแอลคัพ นัดชิงชนะเลิศ
โฮชินะ มาซายูกิ

**โฮชินะ มาซายูกิ** (保科正之, 17 เมษายน 1611 – 4 กุมภาพันธ์ 1673) เป็นไดเมียวในช่วงต้นยุคเอโดะและเป็นผู้ก่อตั้งตระกูลมัตสึไดระแห่งไอซุอันเป็นสาขาย่อยของตระกูลโทกูงาวะ เขาเป็นบุคคลสำคัญทางด้านการเมืองและปรัชญาในช่วงต้นของรัฐบาลโชกุนโทกูงาวะ

## ประวัติ
มาซายูกิเกิดที่ เอะโดะ เป็นบุตรชายคนที่ 4 ของโชกุนคนที่ 2 แห่ง รัฐบาลโชกุนโทกูงาวะ โทกูงาวะ ฮิเดตาดะ ที่เกิดแต่ **โอชิซู โนะ คาตะ** (浄光院; 2127-2178, หรือต่อมาคือท่านโจโคอิง) ซึ่งเป็นข้ารับใช้ในปราสาทเอโดะโดยฮิเดตาดะได้ซ่อนบุตรชายที่เกิดใหม่พร้อมกับตั้งชื่อบุตรชายว่า **โคมัตสึ** (幸松) ให้รอดพ้นจากการตามฆ่าของนาง โอเอโยะ ซึ่งเป็นมิไดหรือภรรยาเอกของโชกุนฮิเดตาดะหลังจากนั้นจึงได้ยกให้เป็นบุตรบุญธรรมของ โฮชินะ มาซามิตสึ อดีตข้ารับใช้ของ ตระกูลทาเกดะ และเป็นไดเมียวแห่ง แคว้นทากาโตะ ใน พ.ศ. 2172 โคมัตสึได้พบกับพี่ชายคนโตของเขา, โชกุนลำดับที่ 3 โทกูงาวะ อิเอมิตสึ, บิดาซึ่งเป็นอดีตโชกุน (โทกูงาวะ ฮิเดตาดะ) และพี่ชายอีกคน โทกูงาวะ ทาดานางะ และเพื่อเป็นการระลึกถึงปู่ของเขา โทกูงาวะ อิเอยาซุ เขาได้รับการยอมรับสถานะในฐานะสมาชิกเชื้อสายของ ตระกูลโทกูงาวะ

ใน พ.ศ. 2174 โคมัตสึได้สืบทอดตำแหน่งผู้นำตระกูลโฮชินะพร้อมกับได้เป็นเจ้าแคว้นทากาโตะ พร้อมกับเปลี่ยนชื่อของเขาเป็น "มาซายูกิ"

## อ้างอิง

หมวดหมู่:ไดเมียว
หมวดหมู่:บุคคลในยุคเอโดะ
หมวดหมู่:ตระกูลโทกูงาวะ
คาร์ล ฟรีดริช เกอร์เดอเลอร์

**คาร์ล ฟรีดริช เกอร์เดอเลอร์** (; 31 กรกฎาคม ค.ศ. 1884 – 2 กุมภาพันธ์ ค.ศ. 1945) เป็นนักการเมืองฝ่ายอนุรักษนิยมของระบอบราชาธิปไตย ผู้บริหาร นักเศรษฐศาสตร์ ข้าราชการพลเรือนชาวเยอรมัน และฝ่ายปรปักษ์กับระบอบนาซี

เกอร์เดอเลอร์มีส่วนร่วมในแผนลับ 20 กรกฎาคม ซึ่งเป็นแผนลอบสังหารฮิตเลอร์ใน ค.ศ. 1944 หากประสบความสำเร็จ เขาได้วางตัวเองเป็นนายกรัฐมนตรีในรัฐบาลชุดใหม่ แต่แผนกลับล้มเหลว เขาถูกประหารชีวิตโดยการแขวนคอเมื่อวันที่ 2 กุมภาพันธ์ ค.ศ. 1945

หมวดหมู่:นักการเมืองเยอรมัน
หมวดหมู่:ผู้ถูกประหารชีวิตโดยการแขวนคอ
หมวดหมู่:ผู้ร่วมก่อการในแผนลับ 20 กรกฎาคม ที่ถูกประหารชีวิต
หมวดหมู่:บุคคลจากจังหวัดวีแยลกอปอลสกา
หมวดหมู่:ชาวปรัสเซีย
ไทยแลนด์ยูธลีก ฤดูกาล 2560

**ไทยแลนด์ยูธลีก ฤดูกาล 2560** () เป็นการแข่งขัน ฟุตบอลลีกเยาวชนแห่งชาติ ครั้งที่สองของประเทศไทย ภายใต้การดูแลของ การกีฬาแห่งประเทศไทย กระทรวงการท่องเที่ยวและกีฬา และ สมาคมกีฬาฟุตบอลแห่งประเทศไทย โดยเป็นหนึ่งในโครงการ "สานฝันฟุตบอลไทยไปฟุตบอลโลก"

ในฤดูกาล 2560 ได้มีการแข่งขันทั้งหมด 4 รุ่น ได้แก่ **[[ไทยแลนด์ยูธลีกรุ่นอายุไม่เกิน 13 ปี|รุ่นอายุไม่เกิน 13 ปี]]** , **[[ไทยแลนด์ยูธลีกรุ่นอายุไม่เกิน 15 ปี |รุ่นอายุไม่เกิน 15 ปี]]** , **[[ไทยแลนด์ยูธลีกรุ่นอายุไม่เกิน 17 ปี|รุ่นอายุไม่เกิน 17 ปี]]** และ **[[ไทยแลนด์ยูธลีกรุ่นอายุไม่เกิน 19 ปี|รุ่นอายุไม่เกิน 19 ปี]]**
แบ่งการแข่งขันออกเป็น 8 โซน ตามภูมิภาค ได้แก่ โซนเหนือ,โซนตะวันออกเฉียงเหนือ ตอนบน,โซนตะวันออกเฉียงเหนือ ตอนล่าง,โซนตะวันตก,โซนตะวันออก,โซนกลาง,โซนกรุงเทพ-ปริมณฑล, และโซนใต้

## ผู้ชนะเลิศรอบลีกโซนฤดูกาล 2560

## ผู้ชนะเลิศรอบแชมเปี้ยนชิพ

## ตำแหน่งดาวซัลโวและผู้เล่นทรงคุณค่า

## อ้างอิง

หมวดหมู่:ไทยยูธลีก
หมวดหมู่:ฟุตบอลไทยในปี พ.ศ. 2561
ไทมอลบลู

thumb|right|400px|สีของสารละลายไทมอลบลูเมื่ออยู่ในสภาวะกรด-เบส จากซ้ายไปขวา: กรด, เป็นกลาง, เบส

**ไทมอลบลู** () หรือ
**ไทมอลซัลโฟเนฟทาลีน** (thymolsulphonephthalein) เป็นผงผลึกสีเขียวน้ำตาล มีสูตรเคมีคือ C27H30O5S มีคุณสมบัติติดไฟ ไม่ละลายน้ำ แต่ละลายในแอลกอฮอล์และสารละลายแอลคาไลน์เจือจาง ไทมอลบลูใช้เป็นตัวบ่งชี้พีเอช โดยจะเปลี่ยนจากสีแดงไปเป็นสีเหลืองที่ pH 1.2–2.8 และเปลี่ยนจากสีเหลืองไปเป็นสีน้ำเงินที่ pH 8.0–9.6 และเป็นส่วนประกอบหนึ่งของยูนิเวอร์แซลอินดิเคเตอร์

## อ้างอิง

## แหล่งข้อมูลอื่น
* 
* 

หมวดหมู่:ตัวบ่งชี้พีเอช
หมวดหมู่:สีย้อม
หมวดหมู่:ฟีนอล
หมวดหมู่:อีโนน
หมวดหมู่:ซัลโฟเนต
แวร์เนอร์ ฟ็อน เฮ็ฟเทิน

**แวร์เนอร์ คาร์ล อ็อทโท เทโอดอร์ ฟ็อน เฮ็ฟเทิน** () เป็นร้อยโทในกองทัพบกเยอรมัน เฮ็ฟเทินเป็นผู้ช่วยของเคลาส์ ฟ็อน ชเตาเฟินแบร์ค หัวหน้าฝ่ายเสนาธิการประจำผู้บัญชาการกำลังสำรอง เขาร่วมมือกับชเตาเฟินแบร์คในแผนลับ 20 กรกฎาคมเพื่อสังหารอดอล์ฟ ฮิตเลอร์ เมื่อแผนการล้มเหลว เฮ็ฟเทินพร้อมผู้ก่อการฝ่ายทหารคนอื่น ๆ ถูกนำตัวไปประหารชีวิตพร้อมกันโดยคำสั่งพลเอกอาวุโสฟรีดริช ฟร็อม ที่ลานกว้างนอกกองบัญชาการใหญ่กองทัพบกเยอรมัน เขาได้รับการรำลึกยกย่องว่าเป็นวีรบุรุษของขบวนการชาวเยอรมันผู้ต่อต้านนาซี

## อ้างอิง

หมวดหมู่:ทหารชาวเยอรมันในสงครามโลกครั้งที่สอง
หมวดหมู่:ผู้ถูกประหารชีวิตด้วยอาวุธปืน
หมวดหมู่:ผู้ร่วมก่อการในแผนลับ 20 กรกฎาคม ที่ถูกประหารชีวิต
หมวดหมู่:บุคคลจากเบอร์ลิน
ชไปเชอร์ชตัท

**ชไปเชอร์ชตัท** () มีความหมายว่า "เมืองคลังสินค้า" เป็นย่านหนึ่งในนครฮัมบวร์ค ประเทศเยอรมนี เป็นหนึ่งในย่านคลังสินค้าที่ใหญ่ที่สุดในโลกที่ตั้งอยู่บนฐานรากแบบเสาเข็มไม้ซุง ก่อสร้างขึ้นในช่วง ค.ศ. 1883–1927 โดยเมืองฮัมบวร์ค โดยถูกสร้างขึ้นเป็นเขตแลกเปลี่ยนสินค้าแบบปลอดภาษี ย่านนี้ได้รับการขึ้นทะเบียนเป็นมรดกโลกโดยยูเนสโกใน ค.ศ. 2015

## ภาพมุมกว้าง

## อ้างอิง

หมวดหมู่:แหล่งมรดกโลกในประเทศเยอรมนี
หมวดหมู่:สถานที่ท่องเที่ยวในประเทศเยอรมนี
ฟิลลิพ ฟ็อน เบอเซอลาเกอร์

**ฟิลลิพ ฟ็อน เบอเซอลาเกอร์** (; 6 กันยายน ค.ศ. 1917 – 1 พฤษภาคม ค.ศ. 2008) เป็นสมาชิกคนที่สองที่เหลือรอดชีวิตในแผนลับ 20 กรกฎาคม ผู้ส่วมรู้ร่วมคิดระหว่างเจ้าหน้าที่นายทหารแห่งกองทัพแวร์มัคท์ เพื่อลอบสังหารอดอล์ฟ ฮิตเลอร์ ผู้นำเผด็จการเยอรมัน ในปี ค.ศ. 1944

หมวดหมู่:นาซี
หมวดหมู่:ทหารชาวเยอรมัน
หมวดหมู่:บุคคลจากรัฐนอร์ทไรน์-เว็สท์ฟาเลิน
หมวดหมู่:ผู้พยายามลอบสังหารไฮน์ริช ฮิมเลอร์
หมวดหมู่:ผู้พยายามลอบสังหารอดอล์ฟ ฮิตเลอร์
มารี ฌูว์เลียต ลูแว

**มารี ฌูว์เลียต ลูแว** (; 9 พฤษภาคม ค.ศ. 1867 – 24 กันยายน ค.ศ. 1930) เป็นผู้เป็นที่รักของเจ้าชายหลุยส์ที่ 2 แห่งโมนาโก และเป็นมารดาของของเจ้าหญิงชาร์ล็อต ดัชเชสแห่งวาล็องตีนัว

## ประวัติ
มารี ฌูว์เลียต ลูแว เกิดเมื่อวันที่ 9 พฤษภาคม พ.ศ. 2410 ณ ฝรั่งเศส เป็นลูกสาวของฌัก อ็องรี ลูแว และโฌเซฟีน อมีเลอร์ เพดดีเฟอร์ โดยเธออาศัยในประเทศฝรั่งเศส เธอได้แต่งงานครั้งแรกกับช่างภาพหนุ่มชาวฝรั่งเศส อะชีลล์ เดลเมต และได้หย่าร้างกันไปใน พ.ศ. 2436 โดยมีบุตรร่วมกันดังนี้
#จอร์จ เดลเมต
#มาร์เกอรีตา เดลเมต

## ชีวิตรักกับเจ้าชายองค์อธิปัตย์แห่งโมนาโก
เธอได้รู้จักกับ เจ้าชายหลุยส์ที่ 2 องค์อธิปัตย์แห่งโมนาโก ผ่านทางมารดาของเธอ มารดาของเธอนั้นเป็นพระชายาของเจ้าชายแห่งฝรั่งเศสพระองค์หนึ่ง  จนทั้งสองมีความสัมพันธ์กันจนเธอตั้งท้องและได้คลอดกลูกสาว 1 คน ต่อมาได้รับพระราชทานพระอิสริยยศและมีพระนามว่า เจ้าหญิงชาร์ล็อต ดัชเชสแห่งวาล็องตีนัว ซึ่งพระธิดาพระองค์นี้ เป็นพระราชธิดานอกสมรสและเป็นพระราชธิดาเพียงพระองค์เดียวใน เจ้าชายหลุยส์ที่ 2 องค์อธิปัตย์แห่งโมนาโก ถึงกระนั้นเธอก็มิได้รับการสถนาปนาเป็นเจ้าดังเช่นลูกสาวเธอ เนื่องจากเป็นภรรยานอกสมรส

## อ้างอิง
วายเอชบอยส์

**วายเอชบอยส์** (อังกฤษ: YHBOYS) (จีน: 乐华少年) ย่อจาก เยว่หฺวาบอยส์ (Yuehua Boys) เป็นบอยแบนด์สัญชาติจีนอยู่ภายใต้บริษัทเยว่หฺวาเอนเตอร์เทนเมนต์ (Yuehua Entertainment) เปิดตัวในปี ค.ศ.2017 ประกอบไปด้วยสมาชิกเด็กชายชาวจีนอายุระหว่าง 10-13 ปี ทั้งหมด 7 คนได้แก่ จาง จวิ้นอี, กัว เตี้ยนเจี่ย, จาง หมิงฮ่าว, หลิว กวานอี้, จาง เอินซั่ว, ซุน เจียข่าย และ หลี่ หลินหม่า ที่ล้วนแต่มีความสามารถเกินอายุ ไม่ว่าจะร้อง เต้น แนวคิดของกลุ่มคือการช่วยให้แฟน ๆ มีส่วนร่วมในการเติบโตของสมาชิกตั้งแต่เริ่มเดบิวท์ในขณะที่สมาชิกทำงานทั้งในด้านการร้องเพลงและการแสดง 

## สมาชิก
* จาง จวิ้นอี  (), เกิด  มาจาก เมืองหนานชาง, มณฑลเจียงซี, สาธารณรัฐประชาชนจีน, หัวหน้าวง, สีประจำตัว สีฟ้า
* กัว เตี้ยนเจี่ย (), เกิด  มาจาก เมืองหานตาน, มณฑลเหอเป่ย์, สาธารณรัฐประชาชนจีน, นักเต้นนำ, สีประจำตัว สีน้ำเงิน
* จาง หมิงฮ่าว (), เกิด  มาจาก เมืองฮาร์บิน, มณฑลเฮย์หลงเจียง, สาธารณรัฐประชาชนจีน, นักร้องนำ, สีประจำตัว สีชมพู
* หลิว กวานอี้ (), เกิด  มาจาก สาธารณรัฐจีน, นักร้องนำ, สีประจำตัว สีส้ม
* จาง เอินซั่ว (), เกิด  มาจาก เมืองหานตาน, มณฑลเหอเป่ย์, สาธารณรัฐประชาชนจีน, นักเต้นนำ, สีประจำตัว สีม่วง
* ซุน เจียข่าย (), เกิด  มาจาก เมืองเปาโถว, เขตปกครองตนเองมองโกเลียใน, สาธารณรัฐประชาชนจีน, เซ็นเตอร์, สีประจำตัว สีเขียว
* หลี่ หลินหม่า (), เกิด  มาจาก เมืองฉือเจียจวง, มณฑลเหอเป่ย์, สาธารณรัฐประชาชนจีน, นักเต้นนำ, สีประจำตัว สีเหลือง

## มิวสิกวีดีโอ

## อ้างอิง

* 乐华娱乐公布养成式非限定少年偶像YHBOYS组合
* YHBOYS第二位成员公开 竟然是他？
* 非限定少年组合YHBOYS 再揭秘第三位成员
* 小学霸曝光 少年组合YHBOYS公开第五位成员
* 少年偶像YHBOYS组合再揭秘公开第六位成员
* 偶像YHBOYS组合 第七位成员公开
* 少年组合YHBOYS公开第四位成员10岁李林孖

หมวดหมู่:กลุ่มดนตรีสัญชาติจีน
หมวดหมู่:บอยแบนด์
หมวดหมู่:บอยแบนด์จีน
หมวดหมู่:นักร้องเด็ก
หมวดหมู่:นักร้องเด็กชาวจีน
หมวดหมู่:กลุ่มดนตรีที่ก่อตั้งในปี พ.ศ. 2560
หมวดหมู่:นักร้องเพลงภาษาจีนกลาง
อัลเบร็ชท์ อัลท์ดอร์เฟอร์

thumb|อัลเบร็ชท์ อัลท์ดอร์เฟอร์

**อัลเบร็ชท์ อัลท์ดอร์เฟอร์** () เป็นจิตรกร นักแกะสลัก และสถาปนิกชาวเยอรมันในยุคเรอแนซ็องส์แห่งเมืองเรเกินส์บวร์ค อัลท์ดอร์เฟอร์เกิดราว ค.ศ. 1480 ในเรเกินส์บวร์ค และเริ่มมีความสนใจด้านงานศิลปะตามบิดาซึ่งมีอาชีพจิตรกรและนักทำตัวแบบย่อส่วน อัลท์ดอร์เฟอร์เริ่มทำงานในเมืองบ้านเกิดของตนเองใน ค.ศ. 1505 ในตำแหน่งสถาปนิกและที่ปรึกษาประจำเมือง ต่อมาใน ค.ศ. 1511 เขาเดินทางไปทางใต้สู่เทือกเขาแอลป์ และได้วาดจิตรกรรมภูมิทัศน์ออกมาหลายชิ้น ถือเป็นจิตรกรภูมิทัศน์คนแรกในศาสตร์สมัยใหม่ ซึ่งได้ทำให้เขาเป็นผู้นำของโรงเรียนดานูบ และเป็นผู้บุกเบิกให้จิตรกรรมภูมิทัศน์เป็นศาสตร์แขนงหนึ่งแยกออกมา ผลงานที่มีชื่อเสียงที่สุดของเขาคือ *[[The Battle of Alexander at Issus|ยุทธการของอเล็กซานเดอร์ที่อิสซัส]]* ซึ่งวาดขึ้นใน ค.ศ. 1529

หมวดหมู่:จิตรกรชาวเยอรมัน
หมวดหมู่:สถาปนิกชาวเยอรมัน
หมวดหมู่:บุคคลจากเรเกินส์บวร์ค
บาเลร์ (จังหวัดเอาโรรา)

**เทศบาลบาเลร์** (; อีโลกาโน: Ili ti Baler) เป็นเทศบาลและศูนย์กลางของจังหวัดเอาโรรา ประเทศฟิลิปปินส์ ในปี ค.ศ. 2015 มีประชากรประมาณ 39,562 คน

บาเลร์ตั้งอยู่ห่างจากมะนิลาไปทางทิศตะวันออกเฉียงเหนือ  โดยมีเส้นทางผ่านภูเขา บาเลร์เป็นที่ตั้งของภูมิลักษณ์ที่น่าประทับใจและตั้งอยู่บนที่ราบใกล้กับอ่าวบาเลร์ ซึ่งเป็นเสี้ยวของทะเลฟิลิปปิน

บาเลร์ได้รับการสถาปนาเป็นเมืองหลักของจังหวัดเอาโรราในวันที่ 14 มิถุนายน ค.ศ. 1951 ภายใต้คำสั่ง *[[Republic Act]] ที่ 648* ลงนามโดยประธานาธิบดีเอลปิดิโอ กีริโน ต่อมาได้กลายเป็นศูนย์กลางการปกครองของจังหวัดเมื่อวันที่ 21 พฤศจิกายน ค.ศ. 1978 ภายใต้คำสั่ง *Batas Pambansa Blg. 7* ลงนามโดยประธานาธิบดีเฟอร์ดินานด์ มาร์กอส

## ระเบียงภาพ

ไฟล์:Baler Public Market in Aurora province.jpg|ตลาดบาเลร์
ไฟล์:Sabang2jf.JPG|ชายหาดลาบาซิน-ซาบัง
ไฟล์:Erm8jf.jpg|อ่าวบาเลร์ มองจากเนินเขาเอร์มิตา
ไฟล์:DigisitLukso2jf.jpg|เกาะแก่งหินที่อ่าวดิกีซิต
ไฟล์:Dicasalarin Cove.jpg|อ่าวเว้าดิคาซาลาริน


## อ้างอิง

## แหล่งข้อมูลอื่น

* Batang Baler
* Aurora, Philippines – Baler

หมวดหมู่:จังหวัดเอาโรรา
หมวดหมู่:เมืองในเขตกิตนางลูโซน
บาลังกา (จังหวัดบาตาอัน)

**นครบาลังกา** (; กาปัมปางัน: *Lakanbalen ning Balanga*) เป็นเมืองหลักของจังหวัดบาตาอัน ประเทศฟิลิปปินส์ ในปี ค.ศ. 2015 มีประชากรประมาณ 96,061 คน บาลังกาเป็นแหล่งเกษตรกรรมที่สำคัญ และมีพื้นที่ 11,163 เฮกตาร์ คิดเป็นร้อยละ 8.13 ของจังหวัดบาตาอัน

## อ้างอิง

## แหล่งข้อมูลอื่น

*เว็บไซต์อย่างเป็นทางการ
*Balanga City General Information
*Bataan National High School
*Philippine Standard Geographic Code
*Philippine Census Information

หมวดหมู่:จังหวัดบาตาอัน
หมวดหมู่:เมืองในเขตกิตนางลูโซน
มาโลโลส

**มาโลโลส** () เป็นนครที่ก่อตั้งลำดับที่ 115 ของประเทศฟิลิปปินส์ และเป็นเมืองหลักของจังหวัดบูลาคัน อยู่ห่างจากมะนิลาไปทางทิศเหนือ  เป็นย่านชานเมืองที่ขยายออกมาจากเมโทรมะนิลา ตั้งอยู่ในพื้นที่ทางตะวันตกเฉียงใต้ของจังหวัดบูลาคันในเขตกิตนางลูโซน เกาะลูซอน มาโลโลสยังเป็นที่ตั้งของสถานศึกษาสำคัญหลายแห่งอีกด้วย

## ภูมิอากาศ




## เมืองพี่น้อง
*  บายัมบัง, จังหวัดปังกาซีนัน
*  Hagåtña, กวม

## อ้างอิง

## แหล่งข้อมูลอื่น

* Malolos City Bulacan
* Sangguniang Panlungsod of Malolos
* Malolos City Charter
* Senate Bill 1986 – Amending Malolos City Charter, "THE LONE CONGRESSIONAL DISTRICT OF THE CITY OF MALOLOS"
* Official Website of the Province of Bulacan
* Malolos City on the Official Website of Bulacan
* The Malolos Republic
* The First Philippine Republic at Malolos
* The Malolos Constitution (Translated in English)
* Women of Malolos Foundation, Inc. official Website 
* Philippine Standard Geographic Code 
* Philippine Census Information
* The American Occupation of Malolos (1899)

หมวดหมู่:เมืองในเขตกิตนางลูโซน
ม
หมวดหมู่:จังหวัดบูลาคัน
ถนนอุณากรรณ

**ถนนอุณากรรณ** () เป็นถนนสายสั้น ๆ สายหนึ่งในเขตพระนคร กรุงเทพมหานคร มีลักษณะเป็นถนนขนาด 3–4 ช่องทางจราจร ไม่มีเกาะกลาง เขตถนนกว้าง 19.50 เมตร ระยะทางยาว 446 เมตร เริ่มต้นจากทางแยกอุณากรรณ (จุดตัดกับถนนเจริญกรุง) ในพื้นที่แขวงวังบูรพาภิรมย์ มุ่งไปทางทิศเหนือ ตัดกับถนนศิริพงษ์ ข้ามคลองหลอดวัดราชบพิธเข้าพื้นที่แขวงวัดราชบพิธ ตัดกับถนนลงท่า ตรงไปทางทิศเดิมโดยขนานไปกับถนนศิริพงษ์และเลียบกำแพงวัดสุทัศนเทพวรารามราชวรมหาวิหาร ไปสิ้นสุดที่ทางแยกเสาชิงช้า (จุดตัดกับถนนบำรุงเมือง)

ชื่อถนนอุณากรรณมีที่มาจากพระนามของพระเจ้าบรมวงศ์เธอ พระองค์เจ้าอุณากรรณอนันตนรไชย พระราชโอรสในพระบาทสมเด็จพระจอมเกล้าเจ้าอยู่หัวและเจ้าจอมมารดาเปี่ยม โดยเจ้าคุณจอมมารดาเปี่ยมได้อุทิศเงินจำนวน 100 ชั่งของพระเจ้าบรมวงศ์เธอ พระองค์เจ้าอุณากรรณอนันตนรไชย ให้นำไปสร้างถาวรวัตถุที่เป็นสาธารณประโยชน์ เพื่ออุทิศส่วนกุศลให้พระองค์ซึ่งสิ้นพระชนม์ขณะมีพระชันษา 18 ปี พระบาทสมเด็จพระจุลจอมเกล้าเจ้าอยู่หัวโปรดเกล้าฯ ให้กรมโยธาธิการสร้างถนนสายสั้น ๆ ขนาดถนนข้าวสาร โดยโปรดเกล้าฯ ให้จัดสรรงบประมาณมาสมทบด้วย กรมโยธาธิการสร้างถนนเสร็จในปี พ.ศ. 2443 แล้วน้อมเกล้าฯ ถวายเป็นถนนหลวง พระบาทสมเด็จพระจุลจอมเกล้าเจ้าอยู่หัวจึงพระราชทานชื่อถนนว่า "ถนนอุณากรรณ" เพื่อเป็นอนุสรณ์ถึงพระเจ้าบรมวงศ์เธอ พระองค์เจ้าอุณากรรณอนันตนรไชย ปรากฏว่า ในสมัยนั้นถนนอุณากรรณเป็นเส้นทางที่มีประชาชนจำนวนมากใช้เป็นเส้นทางสัญจร เนื่องจากเป็นทางลัดที่ใกล้ที่สุดระหว่างถนนเจริญกรุงกับถนนบำรุงเมือง

## เชิงอรรถและอ้างอิง

## แหล่งข้อมูลอื่น
*

อุณากรรณ
อุณากรรณ
หมวดหมู่:สถานที่ที่ตั้งชื่อตามพระนามของพระบรมวงศานุวงศ์ไทย
ตกสิบ ติดสปีด

**ตกสิบ ติดสปีด** เป็นรายการเกมโชว์แนวควิซโชว์ที่แยกออกมาจาก ตกสิบหยิบล้าน Still Standing Thailand โดยผู้เข้าแข่งขัน 1 คนจะต้องทำการแข่งขันกับนักสู้ทั้ง 10 คน โดยมีรูปแบบต้นฉบับมาจากรายการ "Lauf al Hamiliyon" ในประเทศอิสราเอล ผลิตโดยบริษัท เซ้นส์ เอนเตอร์เทนเมนท์ จำกัด ออกอากาศทางสถานีโทรทัศน์สีกองทัพบกช่อง 7 โดยมีวราวุธ เจนธนากุล และ ศกุนตลา เทียนไพโรจน์ เป็นผู้ดำเนินรายการ

## กติกา (ประเภทเดี่ยว)
มีผู้เข้าแข่งขัน 1 คน ซึ่งจะยืนอยู่บนหลุมประตูกลที่อยู่กลางเวที และนอกจากนี้ยังมีนักสู้อีก 10 คนล้อมรอบบนหลุมประตูกลของตน โดยการแข่งขันมี 1 รอบเท่านั้น 

### รอบการดวลวัดสปีด
ผู้เข้าแข่งขันเลือกนักสู้ครั้งละ 1 คนเพื่อแข่งขันตอบคำถามแบบตัวต่อตัว โดยผู้เข้าแข่งขันกับนักสู้ในการดวลวัดสปีดแต่ละครั้งจะต้องตอบคำถามข้อเดียวกัน เมื่อคำถามปรากฏขึ้นหากฝ่ายใดฝ่ายหนึ่งเปล่งเสียงออกมาแม้เพียงพยางค์เดียวจะถือว่าเป็นการตอบของฝ่ายนั้นทันที เมื่อเวลาผ่านไประยะหนึ่งแล้วยังไม่มีใครตอบได้ ทางรายการจะค่อย ๆ เฉลยตัวอักษรในคำตอบไปทีละตัวเพื่อให้ทั้งคู่ตอบได้ง่ายขึ้น ถ้าตอบได้ถูกต้องและเร็วกว่าจะได้คะแนนข้อละ 1 คะแนน แต่ถ้าตอบผิดคะแนนจะตกไปเป็นของอีกฝ่ายทันที ฝ่ายใดทำคะแนนได้ครบ 7 คะแนนก่อนจะเป็นผู้ชนะและได้เงินรางวัลสะสมในการดวลวัดสปีดในแต่ละครั้ง และฝ่ายที่เป็นผู้แพ้จะตกรอบ แล้วตกลงไปจากเวทีด้วยหลุมประตูกล ถ้าผู้เข้าแข่งขันชนะในแต่ละรอบการดวล ผู้เข้าแข่งขันก็จะเข้ารอบการดวลรอบต่อไปพร้อมกับขโมยเงินที่อยู่ข้างหน้าของนักสู้มาเป็นเงินสะสมของผู้เข้าแข่งขันซึ่งผู้เข้าแข่งขันจะยังไม่ทราบว่าขโมยมาได้เท่าไหร่ในรอบนั้นจนกว่าจะชนะในการดวล (ในรายการเรียก "ค่าหัว") ไปเรื่อย ๆ (ค่าหัวในรายการจะประกอบด้วย 10,000 บาท และ 10,000 X2) ซึ่งผู้เข้าแข่งขันจะมีตัวช่วยถึง 2 ชีวิต ซึ่งถ้าผู้เข้าแข่งขันแพ้การดวล 2 ครั้งแรก นักสู้ที่เอาชนะผู้เข้าแข่งขันได้จะต้องเป็นฝ่ายตกจากเวทีไปแทนถึงแม้ว่าจะเอาชนะแล้วได้ค่าหัวก็ตาม โดยนักสู้ทั้งสิบจะมีเงินค่าหัว 10,000 บาท 8 คน และเงินค่าหัว X 2 อีก 2 คน ถ้าหากผู้เข้าแข่งขันสามารถเอาชนะนักสู้ได้สำเร็จครบทั้ง 10 คนจะได้รับเงินค่าหัวที่ทำสำเร็จไว้จะถูกดับเบิ้ลเงินค่าหัวเป็น X2 (รวมมูลค่าสูงสุดถึง 240,000 บาท) แต่ในทางกลับกันถ้านักสู้สามารถเอาชนะผู้เข้าแข่งขันจนกระทั่งผู้เข้าแข่งขันใช้ตัวช่วยถึง 2 ชีวิตไปจนหมดทั้ง 2 ครั้งได้สำเร็จ เงินค่าหัวที่ทำสำเร็จไว้ก็จะถูกดับเบิ้ลเป็น X2 เช่นเดียวกัน

## อ้างอิง

## แหล่งข้อมูลอื่น
* 

หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2561
หมวดหมู่:รายการโทรทัศน์ไทยที่ยุติการออกอากาศในปี พ.ศ. 2562
หมวดหมู่:เกมโชว์ไทย
หมวดหมู่:รายการโทรทัศน์ช่อง 7 เอชดี
การยกเลิกระบบแคว้น

**การยกเลิกระบบแคว้น** () ในจักรวรรดิญี่ปุ่นและแทนที่ด้วยระบบจังหวัดในปี ค.ศ. 1871 เป็นจุดสูงสุดของการฟื้นฟูเมจิที่เริ่มขึ้นในปี ค.ศ. 1868 ซึ่งเป็นปีเริ่มต้นของยุคเมจิ ภายใต้การปฏิรูป ไดเมียวทั้งหมด (大名, ขุนนางศักดินา) จำเป็นต้องคืนอำนาจให้จักรพรรดิเมจิและราชวงศ์ของพระองค์ กระบวนการนี้ประสบความสำเร็จในหลายขั้นตอน ส่งผลให้มีรัฐบาลกลางแห่งใหม่ของญี่ปุ่นและแทนที่ระบบศักดินาเก่าด้วยคณาธิปไตยใหม่

## สงครามโบชิน
หลังจากความพ่ายแพ้ของกองกำลังที่จงรักภักดีต่อรัฐบาลโชกุนโทกูงาวะในสงครามโบชินในปี ค.ศ. 1868 รัฐบาลเมจิชุดใหม่ได้ยึดดินแดนทั้งหมดที่เคยอยู่ภายใต้การปกครองโดยตรงของรัฐบาลโชกุนและดินแดนที่ปกครองโดยไดเมียวซึ่งยังคงภักดีต่อรัฐบาลโชกุนโทกูงาวะ ดินแดนเหล่านี้มีสัดส่วนประมาณ 1 ใน 4 ของญี่ปุ่นและได้รับการจัดระเบียบใหม่เป็นจังหวัดโดยมีผู้ว่าราชการจังหวัด (知事) ที่ได้รับการแต่งตั้งโดยตรงจากรัฐบาลกลาง

## การเรียกคืนแคว้นศักดินา
ระยะที่สองในการยกเลิกระบบแคว้นศักดินาเกิดขึ้นในปี ค.ศ. 1869 การเคลื่อนไหวนี้นำโดยคิโดะ ทากาโยชิ แห่งแคว้นศักดินาโชชู โดยได้รับการสนับสนุนจากขุนนางในราชสำนักคือ อิวากูระ โทโมมิ และซันโจ ซาเนโตมิ คิโดชักชวนเจ้าแคว้นศักดินาโชชูและซัตสึมะ สองแคว้นศักดินาชั้นนำในการโค่นล้มรัฐบาลโชกุนโทกูงาวะ ให้ยอมมอบแคว้นศักดินาให้กับจักรพรรดิโดยสมัครใจ ระหว่างวันที่ 25 กรกฎาคม ค.ศ. 1869 ถึง 2 สิงหาคม ค.ศ. 1869 ด้วยเกรงว่าจะถูกตั้งคำถามถึงความจงรักภักดีของพวกเขา ไดเมียวจากแคว้นศักดินาอื่น ๆ อีก 260 แห่งจึงปฏิบัติตาม มีเพียง 14 แคว้นศักดินาเท่านั้นที่ไม่สามารถปฏิบัติตามโดยสมัครใจกับการเรียกคืนแคว้นศักดินา (版籍奉還, *hanseki hōkan*)

เพื่อแลกกับการมอบอำนาจของพวกเขาให้กับรัฐบาลกลาง เหล่าไดเมียวได้รับแต่งตั้งใหม่ให้เป็นผู้ว่าราชการจังหวัดในแคว้นศักดินาเดิมของพวกเขา (ซึ่งถูกเปลี่ยนชื่อเป็นจังหวัด) และได้รับอนุญาตให้เก็บภาษีรายได้ 10 เปอร์เซ็นต์โดยอิงจากการผลิตข้าว

คำว่าไดเมียวถูกยกเลิกในเดือนกรกฎาคม ค.ศ. 1869 ด้วยการก่อตัวของระบบขุนนางคาโซกุ

## ดูเพิ่ม
* ยุคเมจิ

## หมายเหตุ

## อ้างอิง

หมวดหมู่:การฟื้นฟูสมัยเมจิ
โกปปาอีตาเลีย 2018 นัดชิงชนะเลิศ

การแข่งขัน **โกปปาอีตาเลีย 2017 นัดชิงชนะเลิศ** เป็นการตัดสินหาทีมชนะเลิศของ โกปปาอีตาเลีย ฤดูกาล 2017–18, ฤดูกาลที่ 71 ของฟุตบอลถ้วยหลักของประเทศอิตาลี. นัดนี้ลงเล่นเมื่อวันที่ 9 พฤษภาคม ค.ศ. 2018 ที่ สตาดีโอโอลิมปีโก ใน โรม ระหว่าง ยูเวนตุส และ มิลาน.

## เส้นทางสู่นัดชิงชนะเลิศ
*หมายเหตุ: (H: เหย้า; A: เยือน).*

## แมตช์

### รายละเอียด


## อ้างอิง

หมวดหมู่:โกปปาอีตาเลีย
ฟุตบอลลีกคัพ 2003 นัดชิงชนะเลิศ

**ฟุตบอลลีกคัพ 2003 นัดชิงชนะเลิศ** เป็นการแข่งขันระหว่างสโมสรฟุตบอลลิเวอร์พูลกับสโมสรฟุตบอลแมนเชสเตอร์ยูไนเต็ด เมื่อวันที่ 2 มีนาคม ค.ศ. 2003 ที่มิลเลนเนียมสเตเดียมในคาร์ดิฟฟ์ และเป็นรอบชิงชนะเลิศของฟุตบอลลีกคัพ ฤดูกาล 2002–03 ฤดูกาลที่ 43 ของฟุตบอลลีกคัพ ซึ่งเป็นการแข่งขันฟุตบอลถ้วยขนาดเล็กที่มีสโมสรเข้าร่วมแข่งขันทั้ง 92 สโมสรจากในลีก โดยลิเวอร์พูลเข้าชิงเป็นครั้งที่ 9 โดยก่อนหน้านั้น พวกเขาชนะถึง 6 ครั้ง และแพ้ 2 ครั้งในรอบชิง ส่วนแมนเชสเตอร์ยูไนเต็ด เข้าชิงเป็นครั้งที่ 5 ก่อนหน้านี้ในรอบชิง พวกเขาชนะครั้งเดียว และแพ้ 3 ครั้ง

ทั้งสองสโมสรมาจากพรีเมียร์ลีก ซึ่งได้เริ่มต้นการแข่งขันในรอบที่ 3 ทั้งคู่ การแข่งขันนัดชิงชนะเลิศ มีผู้เข้าชม 74,500 คน โดยในครึ่งแรก ลิเวอร์พูลขึ้นนำในนาทีที่ 39 จากสตีเวน เจอร์ราร์ด และในครึ่งหลัง ได้ประตูตอกย้ำชัยชนะจากไมเคิล โอเวน ทำให้ลิเวอร์พูลเอาชนะไปได้ 2–0 นับเป็นแชมป์ลีกคัพสมัยที่ 7 ของสโมสร

ผู้เล่นยอดเยี่ยมนัดได้แก่ แยชือ ดูแด็ก ซึ่งได้รับรางวัลอลัน ฮาร์ดาเกอร์ เขาได้รับคำชมจากทั้ง เฌราร์ อูลีเย ผู้จัดการทีมลิเวอร์พูล และ อเล็กซ์ เฟอร์กูสัน ผู้จัดการทีมแมนเชสเตอร์ยูไนเต็ด

## เส้นทางสู่นัดชิงชนะเลิศ
### ลิเวอร์พูล

### แมนเชสเตอร์ยูไนเต็ด

## การแข่งขัน
### รายละเอียด

## อ้างอิง

## แหล่งข้อมูลอื่น
* LFC History Match Report

หมวดหมู่:อีเอฟแอลคัพ นัดชิงชนะเลิศ
หมวดหมู่:นัดการแข่งขันของสโมสรฟุตบอลลิเวอร์พูล
หมวดหมู่:นัดการแข่งขันของสโมสรฟุตบอลแมนเชสเตอร์ยูไนเต็ด
พันธมิตรซัตโช

thumb|กลุ่มซามุไรของแคว้นซัตสึมะซึ่งเป็นสมาชิกของพันธมิตรซัตโชที่ต่อสู้ข้างราชสำนักระหว่างสงครามโบะชิง

**พันธมิตรซัตสึมะ–โชชู** () หรือ**พันธมิตรซัตโช** () กลุ่ม พันธมิตรทางการทหาร ระหว่าง แคว้นซัตสึมะ และ แคว้นโชชู รวมตัวกันขึ้นเมื่อ ค.ศ. 1866 ซึ่งการรวมตัวครั้งนี้มีวัตถุประสงค์เพื่อ ฟื้นฟูการปกครองของราชสำนัก และโค่นล้ม รัฐบาลโชกุนโทะกุงะวะ

ซึ่งชื่อของกลุ่มพันธมิตรซัตโซเกิดจากการนำชื่อหน้าของทั้งสองแคว้นคือ ซะสึมะ และ โชชู มารวมกัน

หมวดหมู่:การฟื้นฟูสมัยเมจิ
ฉือ เขอฝ่า

**ฉือ เขอฝ่า** (4 กุมภาพันธ์ ค.ศ. 1601 – 20 พฤษภาคม ค.ศ. 1645), ชื่อทางการแบบจีน **เซี่ยนชือ** และ **เต้าหลิน**, เป็นข้าราชการและนักอักษรแห่งราชวงศ์หมิง ฉือ เขอฝ่า เกิดที่ เซี่ยงฟู่ (祥符; ปัจจุบันคือ ไคเฟิง, เหอหนาน) และอ้างสิทธิ์สืบเชื้อสายมาจาก เขตต้าซิง, จังหวัดชุนเตียน (順天府大興縣; ในปัจจุบันคือ ปักกิ่ง). เขาได้รับการศึกษาและอบรมโดยอาจารย์ จัว กวงโตว (左光斗) ฉือ เขอฝ่าได้เข้ารับราชการในตำแหน่งศาลาในสังกัดสามสำนักหกกรมที่เมืองนานกิง

ในช่วงต้นของการรับราชการของเขา ฉือ เขอฝ่า ถือได้ว่าเป็นขุนนางหมิงที่จดจำได้ดีที่วุดในช่วงที่เขานำกำลังปกป้องเมืองหยางโจวจากการรุกรานของกองทัพแปดกองธงภายใต้ราชวงศ์ชิง ฉือ เขอฝ่าถูกประหารหลังจากเมืองหยางโจวถูกกองทัพแมนจูยึดในเดือนเมษายน ค.ศ. 1645

หลังจากที่เขาตาย จักรพรรดิแห่งราชวงศ์หมิงใต้ได้มอบพระราชทินนามให้ว่า **จงจิ้ง**(忠靖; แปลว่า "ภักดีและสันติสุข")  หลังจากกว่าทศวรรษผ่านไปจักรพรรดิเฉียนหลงชาวแมนจูแห่งราชวงศ์ชิง ได้ทรงเห็นคุณธรรมความดีงามของฉือ เขอฝ่า จึงได้ทรงตั้งชื่อให้เป็น "จงเจิ้ง" (忠正; ที่แปลว่า "ภักดีและซื่อตรง") ลูกหลานของฉือ เขอฝ่าได้เก็บรวบรวมผลงานเอกสารของเขาและจัดทำเป็นหนังสือชื่อว่า  *ผลงานของใต้เท้า ฉื่อ จงเจิ้ง* (史忠正公集).

หมวดหมู่:ขุนนางจีน
หมวดหมู่:บุคคลในยุคราชวงศ์หมิง
พรรคพลังธรรมใหม่

**พรรคพลังธรรมใหม่** (; ย่อ: พธม.) เป็นพรรคการเมืองไทย ก่อตั้งเมื่อวันศุกร์ที่ 2 มีนาคม พ.ศ. 2561 มีนายแพทย์ระวี มาศฉมาดล อดีตเลขาธิการพรรคพลังธรรม เป็นผู้ยื่นคำร้องขอ

โดยได้มีการแถลงข่าวเปิดตัวพรรคพลังธรรมใหม่เมื่อวันที่ 1 มีนาคม พ.ศ. 2561 ที่ห้องปทุมวัน โรงแรมเอเชีย ต่อมาในวันที่ 8 เมษายน พ.ศ. 2561 นพ. ระวี ได้ให้สัมภาษณ์ว่า กกต. ได้ออกหนังสือรับรองการจดแจ้งจัดตั้งพรรคตั้งแต่วันอังคารที่ 3 เมษายน พ.ศ. 2561 ซึ่งทางพรรคพลังธรรมใหม่จะได้ทำการประชุมพรรคเป็นครั้งแรกในวันเสาร์ที่ 12 พฤษภาคม พ.ศ. 2561 เวลา 09.00 น. ที่หอประชุมใหญ่ มหาวิทยาลัยธรรมศาสตร์ ท่าพระจันทร์เพื่อเลือกหัวหน้าพรรค เลขาธิการพรรค และคณะกรรมการบริหารพรรคชุดแรกรวมถึงร่างข้อบังคับพรรค นโยบายพรรค และอุดมการณ์การทางการเมืองของพรรค  แต่ในเวลาต่อมาได้มีการเปลี่ยนแปลงวันเวลาและสถานที่ประชุมพรรคครั้งแรกเป็นที่ มหาวิทยาลัยรังสิต ในวันจันทร์ที่ 14 พฤษภาคม พ.ศ. 2561  ผลปรากฏว่านายแพทย์ระวีได้รับเลือกเป็นหัวหน้าพรรคคนแรก นายแพทย์ นิทัศน์ รายยวา กรรมการผู้ช่วยรัฐมนตรีประจำสำนักนายกรัฐมนตรี อดีตปลัดกระทรวงสาธารณสุขเป็นเลขาธิการพรรคคนแรก และได้จดทะเบียนก่อตั้งพรรคต่อ กกต. เมื่อวันอังคารที่ 5 มิถุนายน พ.ศ. 2561 ซึ่ง กกต. ได้จดทะเบียนพรรคพลังธรรมใหม่เป็นลำดับที่ ๖/๒๕๖๑ เมื่อวันศุกร์ที่ 14 กันยายน พ.ศ. 2561 และได้มีการประกาศลงราชกิจจานุเบกษาเมื่อวันพฤหัสบดีที่ 18 ตุลาคม พ.ศ. 2561 

ในวันพุธที่ 14 ธันวาคม พ.ศ. 2565 ที่รัฐสภา นายแพทย์ระวีหัวหน้าพรรคได้แถลงข่าวในการจัดตั้งกลุ่มการเมืองชื่อ กลุ่มอัมโน ไม้ซีก งัดไม้ซุง พร้อมกับพรรคการเมืองขนาดเล็กอีก 5 พรรคคือ พรรคกรีน, พรรคไทยรวมไทย, พรรคไทยชนะ, พรรคไทยรุ่งโรจน์ และ พรรคชาติรุ่งเรือง วันที่ 18 กุมภาพันธ์ พ.ศ. 2566 พรรคพลังธรรมใหม่ได้จัดประชุมใหญ่สามัญประจำปีครั้งที่ 1/2566 เพื่อเลือกตั้งคณะกรรมการบริหารพรรคชุดใหม่เนื่องจากนายแพทย์ระวีได้ประกาศลาออกจากตำแหน่งกลางที่ประชุม ซึ่งที่ประชุมมีมติเลือกนายแพทย์ระวีให้ดำรงตำแหน่งหัวหน้าพรรคต่อไป จากนั้นนายแพทย์ระวีได้ให้สัมภาษณ์ว่าเตรียมประกาศความพร้อมในการสู้ศึกเลือกตั้งพร้อมกับจัดกิจกรรมรณรงค์การเลือกตั้งในวันพฤหัสบดีที่ 9 มีนาคม พ.ศ. 2566

## คณะกรรมการบริหารพรรคพลังธรรมใหม่
### ชุดที่ 1 (14 พฤษภาคม 2561 —)

## ผลการเลือกตั้ง

## อ้างอิง

## แหล่งข้อมูล
* 

หมวดหมู่:พรรคการเมืองไทยที่ก่อตั้งเมื่อ พ.ศ. 2561
พลังธรรมใหม่
หมวดหมู่:พรรคพลังธรรมใหม่
การดูแลตนเอง

ในด้านบริการสุขภาพ **การดูแลตนเอง**หมายถึง การทำหน้าที่กำกับของมนุษย์ที่จำเป็นซึ่งอยู่ภายใต้การควบคุมของปัจเจกบุคคล ที่ไตร่ตรองไว้และริเริ่มด้วยตนเอง

บางคนจัดการดูแลตนเองเป็นภาวะต่อเนื่องกับผู้ให้บริการด้านสุขภาพที่ปลายตรงข้ามของการดูแลตนเอง ในแพทยศาสตร์สมัยใหม่ เวชศาสตร์ป้องกันปรับแนวใกล้ชิดกับการดูแลตนเอง การไม่ปฏิบัติตามคำแนะนำทางการแพทย์และการเริ่มต้นโรคทางจิตทำให้การดูแลตนเองเป็นไปได้ยาก มองว่าการดูแลตนเองเป็นทางแก้บางส่วนของปัญหารัฐบาลเสียค่าใช้จ่ายการบริบาลสุขภาพเพิ่มขึ้นทั่วโลก ความคิดการดูแลตนเองเป็นสาหลักของการบริบาลสุขภาพและสังคมหมายความว่ามันเป็นองค์ประกอบสำคัญของระบบบริการสุขภาพสมัยใหม่ที่มีระเบียบและบทกฎหมายควบคุม

การดูแลตนเองถือเป็นรูปแบบปฐมภูมิของการบริบาลผู้ป่วยที่มีโรคเรื้อรังที่มีการตัดสินใจประจำวันหรือจัดการเองซึ่งความเจ็บป่วยของตน การจัดการตนเองสำคัญและการศึกษาการจัดการตนเองส่งเสริมการศึกษาผู้ป่วยแบบเดิมในการบริบาลปฐมภูมิเพื่อสนับสนุนผู้ป่วยให้ดำรงชีพอยู่ด้วยคุณภาพชีวิตดีที่สุดกับภาวะเรื้อรังของตน การดูแลตนเองมาจากการเรียนรู้ มีความมุ่งหมายและต่อเนื่อง

ในปัจจุบัน กระแสการดูแตนเองเป็นที่นิยมอย่างแพร่หลาย ในสังคมปัจจุบัน เนื่องจากด้วยสภาพแวดล้อมต่างๆในปัจจุบัน มีส่วนช่วยกระตุ้นให้ประชาชนทั่วโลก จำเป็นต้องหันมาใส่ใจสุขภาพมากขึ้น เช่น ปัญหาฝุ่นควัน pm.2.5 

ปัญหาการแพร่ระบาดของไวรัส Covid 19 ทำให้กระแสการดูแลสุขภาพและตนเอง เป็นสิ่งที่ประชาชนทั่วโลกให้การสนใจกันอย่างมาก

## อ้างอิง

หมวดหมู่:บริการสุขภาพ

หมวดหมู่:ชีวิตส่วนบุคคล
ไบฮักกี ไคซาน

**ไบฮักกี บิน ไคซาน** (, เกิด 31 มกราคม 1984) นักฟุตบอลอาชีพชาวสิงคโปร์โดยเล่นในตำแหน่งกองหลัง และเขาเคยลงเล่นให้กับหลายสโมสรในประเทศไทย 

## เกียรติประวัติ
### สโมสร
**ไลออนส์ 12**
* มาเลเซียซูเปอร์ลีก: 2013

### ทีมชาติ
**สิงคโปร์**
* ฟุตบอลชิงแชมป์แห่งชาติอาเซียน: 2004, 2007, 2012
* เหรียญทองแดง ซีเกมส์: 2007

### รางวัลส่วนตัว
* ผู้เล่นดาวรุ่งแห่งปี เอสลีก: 2003
* กองหลังยอดเยี่ยม — รางวัลโดยสมาคมฟุตบอลมาเลเซีย: 2013

## อ้างอิง

## แหล่งข้อมูลอื่น
* 
* 

หมวดหมู่:นักฟุตบอลชาวสิงคโปร์
หมวดหมู่:ชาวสิงคโปร์เชื้อสายมลายู
หมวดหมู่:ผู้เล่นในไทยลีก
หมวดหมู่:กองหลังฟุตบอล
หมวดหมู่:ผู้เล่นสโมสรฟุตบอลเมืองทอง ยูไนเต็ด
หมวดหมู่:ผู้เล่นสโมสรฟุตบอลอุดรธานี
หมวดหมู่:ผู้เล่นสโมสรฟุตบอลตราด
หมวดหมู่:ผู้เล่นสโมสรฟุตบอลประจวบ
หมวดหมู่:ผู้เล่นสโมสรฟุตบอลแทมพินีสโรเวอส์
เจ้าชายชูกะกุ

thumb|พระสาทิสลักษณ์ของเจ้าชายชูกะกุในชุดนักบวช

**เจ้าชายชูกะกุ** (守覚法親王, 3 เมษายน 1150 – 13 กันยายน 1202) เจ้าชายและพระภิกษุในช่วงปลาย ยุคเฮอัง พระองค์เป็นพระราชโอรสองค์ที่ 2 ของ จักรพรรดิโกะ-ชิระกะวะ จักรพรรดิองค์ที่ 77 ที่ประสูติแต่ ฟุจิวะระ โนะ นะรุโกะ

หมวดหมู่:เจ้าชายญี่ปุ่น
หมวดหมู่:บุคคลในยุคเฮอัง
อเมริกันฟุตบอลลีก (1926)

**อเมริกันฟุตบอลลีก** () บางครั้งเรียกว่า **AFL I**, **AFLG** ,**Grange League** เป็นลีคอเมริกันฟุตบอลอาชีพ ที่ก่อตั้งในปี ค.ศ. 1926 โดยเป็นคู่แข่งรายแรกของ เนชันแนลฟุตบอลลีก (NFL) ก่อตั้งโดย ชาร์ลส "ซี. ซี." ไพล์ (1882–1939) และ ชาร์ลส เอ็กซ์. ซิมเมอร์แมน (1865–1926) เป็นลีคที่มีอายุสั้น มีการแข่งขัน 9 ทีม

## ต้นกำเนิด
จากการสิ้นสุดการโต้แย้งของเนชันแนลฟุตบอลลีก ในช่วงฤดูกาลปี่ 1925 ซึ่งนำไปสู่การก่อตั้งครั้งแรกของ AFL โดย ตัวแทนของ Red Grange, ซี. ซี. ไพล์ ในยุคที่ไม่มีทีมฟุตบอลอาชีพมีกำหนดการล่วงหน้า (แต่ละทีมมีหน้าที่ในการจองเกมของตัวเองโดยไม่มีข้อจำกัด ในจำนวนเกม) พอตต์สวิลล์ มารูนส์ ได้รับการยกย่องเป็นแชมป์ NFL โดยทีมพอตต์สวิลล์ชนะ ชิคาโก คาร์ดินัลส ในวันที่ 6 ธันวาคม แม้ว่าจะยังคงมีเหลืออีกสองสัปดาห์ในฤดูกาลนี้

## ทีม
**[[บอสตันบูลล์ด็อกส์ (เอเอฟแอล)|บอสตันบูลล์ด็อกส์]]** โดยมี Herb Treat เป็นโค้ช ทีมบอสตัน เป็นทีมฟุตบอลอาชีพแรกที่เคยประสบปัญหาทางการเงินมาตั้งแต่เริ่มต้น 

**[[บรุกลินไลออน /ฮอสแมน (1926)|บรุกลินฮอสแมน]]** โดยมี Eddie McNeeley เป็นโค้ช ทีมบรุกลิน มีจุดเด่น คือสมาชิก Notre Dame Four Horsemen Harry Stuhldreher และElmer Layden ซึ่งแตกต่างจากทีมอื่นของ AFL ใน New York ทำให้ทีมทีมบรุกลินประสบปัญหากับประตูหมุน หลังจากเกมเพียงสี่เกมทีมถูกบังคับให้รวมกับทีมของเอ็นเอฟแอล (ทีมไลออน) และเล่น 3 เกมในเอ็นเอฟแอลฐานะบรุกลินไลออน

**[[ชิคาโกบูลล์ส]]** โดยมี Joey Sternaman เป็นโค้ช และเจ้าของ

**[[คลีฟแลนด์แพนเธอร์ส]]** เคยเป็นทีมอิสระตั้งแต่ปี ค.ศ. 1919 ส่วนใหญ่ทีมเล่นจากเขตเหนือของรัฐนิวยอร์ก มี Roy Watts เป็นโค้ช

**[[ลอสแอนเจลิสไวลด์แคทส์]]** 

**[[นวร์กแบร์ส]]** โดยมี New Jersey Athletic Association (William Coughlin เป็นประธาน) เป็นเจ้าของ และ Hal Hansen เป็นโค้ช

**[[นิวยอร์กแยนกีส์]]** โดยมี Ralph Scott เป็นโค้ช

**[[ฟิลาเดลเฟีย ควาเกอร์ส (เอเอฟแอล)|ฟิลาเดลเฟีย ควาเกอร์ส]]** ทีมควาเกอร์ส ฟื้นตัวของทีมอิสระซึ่งเล่นในฤดูกาลเดียวในปี ค.ศ. 1926 ในฐานะทีมอิสระ (และก่อนที่จะไปอยู่ Union Club of Phoenixville ในช่วง ค.ศ. 1907 - 1920) มี Leo Conway เป็นเจ้าของ และ Bob Folwell เป็นโค้ช

**[[ร็อคไอแลนด์อินดิเพนเดนต์ส]]**

## ตารางคะแนน AFL ปี 1926

## ผู้นำลีก
### การให้คะแนน

### การผ่านทัชดาวน์

### การตอบรับทัชดาวน์

### การวิ่งทัชดาวน์

### ประตูในสนาม

## อ้างอิง

หมวดหมู่:อเมริกันฟุตบอลลีก (1926)
หมวดหมู่:อดีตลีกอเมริกันฟุตบอลระดับชาติ